title: Valo Nihtilä

text: Nihtilä komennettiin II armeijakunnan komentajan Karl Lennart Oeschin aloitteesta tämän esikuntapäälliköksi 2. toukokuuta 1940 lähtien. Tässä tehtävässä Nihtilä sai suorittaakseen myöhemmin Salpalinjana tunnetun puolustusaseman linjaukset erityisesti taemman aseman osalta Hamina-Taavetti-välillä. Everstiksi Valo Nihtilä ylennettiin 9. marraskuuta 1940. Tuolloin hän oli everstiksi nuori, vasta 44-vuotias, joten hän sai odottaa arvoa vastaavaa virkaa maaliskuuhun 1941 asti.


title: Valo Nihtilä

text: Jatkosodan syttyessä Nihtilä palveli esikuntapäällikkönä IV armeijakunnassa, joksi välirauhan aikaisen II armeijakunnan numero oli vaihtunut.


title: Valo Nihtilä

text: Esikuntapäällikön tehtävien jälkeen hänen urakierrossaan oli vuorossa palvelus rykmentinkomentajana: hänet nimitettiin 27. kesäkuuta 1942 Jalkaväkirykmentti 16:n komentajaksi. Saman vuoden lopulla Nihtilä palasi Päämajaan operatiivisen osaston päälliköksi 11. joulukuuta.


title: Valo Nihtilä

text: Päämajan rutiinissa operatiivisten asioiden esittely ylipäällikölle kuului Nihtilän tehtäviin, kuitenkin niin, että päämajoitusmestari Airo oli esittelyissä mukana. Muihin osastopäälliköihin nähden Nihtilällä oli auktoriteetti: häntä konsultoitiin, kun Päämajan muissa osastoissa ryhdyttiin merkittävämpään hankkeeseen.


title: Valo Nihtilä

text: Kuten jo talvisodan aikana, Nihtilä toimi ylipäällikön ”tuntosarvina” erityisesti silloin, kun rintamakomentajien suhteissa toisiinsa tai Päämajaan oli ongelmia. Esimerkiksi heinäkuun lopulla 1943 tehty tarkastusmatka Uhtuan suunnalle johti siihen, että ylipäällikön saaman raportin jälkeen kenraalimajurit Frans Uno Fagernäs, Aaro Pajari ja Paavo Paalu vaihtoivat tehtäviä keskenään.


title: Valo Nihtilä

text: ”Asekätkentä” tarkoitti aseiden ja muun materiaalin hajavarastointia sen varalta, että Neuvostoliitto miehittäisi Suomen. Hankkeen ideoi elokuun alussa 1944 päämajan operatiivisen osaston maavoimatoimiston päällikkö, Nihtilän lähin alainen, everstiluutnantti Usko Sakari Haahti, yhdessä majureiden Reino Lukkarin ja Reino Arimon kanssa. Valo K. Nihtilä oli luonnollisesti tietoinen suunnitelmasta jo varhaisessa vaiheessa.


title: Valo Nihtilä

text: 15. elokuuta 1944 Haahden päiväkirjamerkintä kertoo, että Nihtilä antoi tuona päivänä hyväksymisensä ja asettui arvovallallaan hankkeen taakse. Tätä ennen hän oli useaan kertaan kehottanut alaistaan vielä viivyttämään hanketta sanoen: ”Mietitään nyt vielä.”


title: Valo Nihtilä

text: Kun päätös oli tehty, Haahti keskittyi suunnitteluun omalla tahollaan, kun taas Nihtilä informoi asiasta päämajoitusmestari Aksel Fredrik Airoa ja järjestelyosaston päällikköä eversti "Urho Tähtistä". Airolta Nihtilä sai valtuudet "ryhtyä kaikkiin tarpeellisiksi katsomiinsa toimiin, jotta pahintakaan ei kohdattaisi valmistautumattomana".


title: Valo Nihtilä

text: Kätkennän paljastuttua tuli Päämajaan 9. kesäkuuta 1945 Valposta käsky pidättää Nihtilä ja Haahti. 20. elokuuta lähtien Nihtilää kuulusteltiin ja pidettiin eristyksissä ensin Valpossa ja myöhemmin Sörnäisten keskusvankilassa. Hänen kuulustelijoitaan olivat ainakin Jorma Uitto, Neuvostoliitossa upseerikoulutuksen saanut "Kivilahti" ja myöhemmin Risto Hölttä. Pidätettyjen oikeuksia rajoitettiin muun muassa tapaamisten osalta ja Nihtilänkin tilanne parani vasta, kun Eduskunnassa oli tehty marraskuussa 1946 välikysymys asekätkijöiden kohtelusta.


title: Valo Nihtilä

text: Tammikuussa 1947 voimaan tulleen taannehtivan lain perusteella Nihtilä ja Haahti tuomittiin viideksi vuodeksi kuritushuoneeseen. Pidätysaika luettiin tuomittujen hyväksi rangaistuksen suorittamisessa, ja Nihtilä pääsi ehdonalaiseen vapauteen lokakuussa 1948. Hänen nimensä poistettiin upseeriluettelosta 23. joulukuuta 1948, ja hän menetti myös eläkeoikeutensa.


title: Valo Nihtilä

text: Vankilasta vapauduttuaan oli Nihtilän vaikea löytää jälleen paikkaansa yhteiskunnassa: lakkojen pelossa teollisuusyritykset eivät uskaltaneet tarjota hänelle työpaikkaa. Nihtilä työskenteli jonkin aikaa Yhtyneiden Kuvalehtien palveluksessa, mutta tarjottu "paperityö" ei häntä tyydyttänyt.


title: Valo Nihtilä

text: Kevättalvella 1951 Nihtilään otti yhteyttä sodan aikana ulkoministeriössä toiminut Tauno Jalanti. Hänellä oli Pariisissa Fennia-niminen yritys. Jalannille oli Nihtilää koskevan suosituksen antanut entinen presidentti Risto Ryti. Nihtilästä tuli perehtymisvaiheen jälkeen Jalannin lähin apulainen yhteydenpidossa muun muassa suuriin suomalaisiin teollisuuslaitoksiin. Suomeen Nihtilä palasi kesällä 1954.


title: Valo Nihtilä

text: Kuten asettumiseen Pariisiin, auttoivat Nihtilää myös Suomeen paluuseen vankilavuosina syntyneet yhteydet sotasyyllisinä tuomittuihin päättäjiin. Entinen pääministeri Jukka Rangell järjesti Nihtilälle työpaikan Kansallis-Osake-Pankkiin.


title: Valo Nihtilä

text: Suomeen palattuaan Nihtilästä tuli jälleen aktiivinen keskustelija maanpuolustuskysymyksissä. Hän osallistui Sotamuistoyhdistyksen toimintaan toimittaen sen "Kansa taisteli - miehet kertovat" -lehteä. Nihtilän eräs keskustelufoorumi oli "Suomen Kuvalehti".


title: Valo Nihtilä

text: Nihtilä vaikutti valtakunnallisten maanpuolustuskurssien luomiseen Suomeen. Tätä varten hän tutustui vastaavaan toimintaan Ruotsissa. Kurssien käynnistyttyä hänet kutsuttiin niille oppilaaksi 68-vuotiaana.


title: Valo Nihtilä

text: Nihtilä kuoli äkillisesti nä 24. lokakuuta 1973 osallistuessaan Kokoomuksen Munkkiniemen kansallisseuran järjestämään tilaisuuteen.


title: Valo Nihtilä

text: Kuunneltuaan nuoren kokoomuspolitiikon, Juha Vikatmaan, maanpuolustusmäärärahoja voimakkaasti arvostelleen puheenvuoron Nihtilä nousi vastaamaan siihen. Vastauksessaan hän ihmetteli, miksi nuoriso hyljeksii maanpuolustusta. Istuutuessaan puheenvuoronsa jälkeen paikalleen Nihtilä sai sydänkohtauksen, joka johti paikalla olleiden lääkärien antamasta ensiavusta huolimatta kuolemaan.


title: The Undertaker

text: Mark William Calaway (s. 24. maaliskuuta 1965 Houston, Texas) on yhdysvaltalainen showpainija. Hänet luokitellaan maailman kaikkien aikojen kuuluisimpien showpainijoiden joukkoon. Parhaiten Calaway tunnetaan kehänimellään The Undertaker (suom. hautaurakoitsija). Aloittaessaan WWF:ssä Callaway oli 211 cm pitkä ja painoltaan 149 kg. Calawayn paino oli suurimmillaan vuonna 1998-99, jolloin hänen painokseen ilmoitettiin joissakin ottelun sisääntuloissa 157.8 kg (348 lbs). Calaway on ollut World Wrestling Entertainmentissa vuodesta 1990 lähtien. Tällä hetkellä hän ottelee The Undertaker -hahmollaan WWE:n SmackDown!-ohjelmassa, mutta esiintyy myös usein RAW-jaksoissa. Hän on viimeinen aktiivinen WWE-painija, joka esiintyi kaikkien aikojen ensimmäisessä RAW-jaksossa ja joka on yhä WWE:n palkkalistoilla. Undertaker käytti maskia uransa alkuaikoina kivuliaan kasvovamman vuoksi, mutta luopui siitä uransa edetessä.


title: The Undertaker

text: Undertakerin Wrestlemania voittoputki katkesi, kun Brock Lesnar selätti hänet kolmannen F5 lopetusliikkeensä jälkeen Wrestlemania XXX:ssä.


title: The Undertaker

text:
Undertakerin toinen Wrestlemania-häviö tapahtui Wrestlemania 33:ssa, Roman Reigns-nimistä painijaa vastaan. Näin ollen Wrestlemania saldo on tällä hetkellä 24-2.
Häviönsä jälkeen hän palasi vuotta myöhemmin ja selätti John Cenan.


title: The Undertaker

text: Calaway aloitti painiuransa 1984. Alkuun hän työskenteli pienissä painipromootioissa, joissa hän keräsi rahaa ja yritti läpimurtoa merkittävämpiin piireihin. Hänet palkattiin Jerry Lawlerin United States Wrestling Association -promootioon vuonna 1986, ja promootion tähtikaartiin hän nousi The Master of Pain -nimisellä hahmolla. National Wrestling Allianceen hän pääsi 1989. Calawayn NWA-ura kesti kuitenkin vain noin vuoden, sillä NWA ei uusinut sopimusta.


title: The Undertaker

text: Calaway palkattiin johtavan painipromootion WWF:n (World Wrestling Federation, nyk. World Wrestling Entertainment) riveihin. Ensimmäisen WWF-ottelunsa Calaway otteli 1990 Survivor Series -tapahtumassa, jossa hän esiintyi ensimmäisen kerran myöhemmin menestykseksi osoittautuneella The Undertaker -hahmolla, johon kuuluivat mustat vaatteet, lierihattu ja pitkä takki. Taustatarinan mukaan Undertaker oli kuolleista herännyt mies, ja siksi muut WWF-painijat esittivät pelkäävänsä häntä. Undertaker oli voittamattoman tuntuinen heti ensimmäisestä ottelustaan lähtien, ja muun muassa siksi Undertaker nousi erityisen menestyksekkääksi hahmoksi.


title: The Undertaker

text: 1990-luvun lopulla Undertakerin gimmick koki ensimmäistä kertaa muutoksen, kun hän keräsi ympärilleen kulttijoukon, jonka kanssa hän harjoitti satanismia ja jonka johtajahahmo hän oli. Pian Undertakerin hahmo muuttui kuitenkin taas, kun hän 2000-luvun alussa otti etäisyyttä entisiin pimeisiin voimiin ja alkoi käyttäytyä huomattavasti aikaisempaa maanläheisemmin. Sisääntulonsa uudistunut "American Bad Ass" Undertaker teki Harley Davidson -moottoripyörällä. Hänet nähtiin useasti käyttämässä purutupakkaa "American Bad Ass" aikoina. Undertakerin gimmick palasi kuitenkin takaisin alkuperäiseksi WrestleMania XX -tapahtumassa feudissaan storylinen mukaista velipuoltaan Kanea vastaan.


title: The Undertaker

text: Undertaker tunnetaan erityisesti WrestleMania-voittoputkesta 21–0. Hän ei ole hävinnyt WrestleManiassa yhtään ottelua. Hänet muistetaan myös feudeistaan Kanea, Shawn Michaelsia ja Mick Foleyn sivupersoonaa Mankindia vastaan sekä siitä, ettei hän ole koskaan hävinnyt ottelua luovutuksella. Ensimmäisen WWE:n mestaruuden (ent. WWF World Heavyweight -mestaruus) Undertaker voitti legendaariselta Hulk Hoganilta Ric Flairin puututtua ottelun kulkuun.


title: The Undertaker

text: Undertakerin ikimuistoisin ottelu lienee ottelu Mick Foleya vastaan 1998 King of the Ring -tapahtumassa, jossa Undertakerin ja Foleyn pitkäaikainen feudi huipentui pahamaineisessa Hell in a Cell -ottelutyypissä. Ottelussa Foleyn olkapää ja leuka menivät sijoiltaan, ja hän sai aivotärähdyksen Undertakerin heitettyä hänet kahdesti alas korkean häkin katolta. Ensimmäisellä kerralla Foley lensi häkin ulkopuolelle selostajapöydälle, ja seuraavalla kerralla Undertaker teki Chokeslamin Foleylle häkin katolla, joka petti ja Foley rojahti kanveesiin. Ensimmäisen ja toistaiseksi ainoan "Royal Rumble" -voiton Undertaker sai 2007. Samalla hänestä tuli ensimmäinen painija, joka voitti Royal Rumble -ottelun sisääntulonumerolla 30 eli viimeisenä.


title: The Undertaker

text: Royal Rumble -voittonsa jälkeen Undertaker alkoi tavoitella silloisen maailmanmestarin Batistan maailmanmestaruusvyötä. Saman vuoden huhtikuussa Undertaker lunasti Royal Rumble -voittonsa myötä ansaitsemansa maailmanmestaruusottelun WrestleMania 23 -tapahtumassa, jossa hän voitti mestaruuden selättämällä Batistan. Undertakerin mestaruuskausi jäi kuitenkin lyhyeksi, koska hän kärsi jo toukokuussa loukkaantumisen, jonka vuoksi hän ei kyennyt puolustamaan voittamaansa mestaruusvyötä. Niinpä Undertaker hävisi vyönsä Money in the Bank -salkkunsa lunastaneelle Edgelle, joka onnistui voittamaan hänet helposti, koska hän oli ennen Edgen lunastusta otellut raa'an häkkiottelun entistä mestaria eli Batistaa vastaan ja joutunut Mark Henryn hyökkäyksen kohteeksi. Seuraavan kerran Undertaker otteli maailmanmestaruudesta vuoden 2007 marraskuussa "Hell in Cell" -ottelussa jälleen kerran mestariksi noussutta Batistaa vastaan. Batista kuitenkin voitti ottelun Edgen sekaannuttua ottelun kulkuun. Kuvio kulminoitui seuraavassa PPV:ssä eli Armageddonissa käytyyn maailmanmestaruusotteluun Undertakerin, Batistan ja Edgen välillä. Undertaker ei kuitenkaan onnistunut voittamaan mestaruutta itselleen kyseisessä ottelussa.


title: The Undertaker

text:
Seuraavan vuoden Royal Rumble -tapahtumassa Undertaker havitteli jälleen voittoa ansaitakseen mestaruusottelun lähestyvään WrestleMania 24 -tapahtumaan. Undertaker ei kuitenkaan kyennyt voittamaan kyseistä ottelua Shawn Michaelsin eliminoitua hänet ottelusta ulos. Seuraavassa PPV:ssä eli No Way Outissa Undertaker otti osaa SmackDownin parhaimmistosta koostuneeseen Elimination Chamber -otteluun, jonka voittaja ansaitsi itselleen maailmanmestaruusottelun silloista mestaria eli Edgeä vastaan WrestleMania 24 -tapahtumaan. Undertaker voitti kyseisen ottelun eliminoimalla viimeiseksi Batistan, mikä varmisti WrestleManiaan mestaruusottelun hänen ja Edgen välille. WrestleManiassa Undertaker voitti saamalla Edgen luovuttamaan pelättyyn Hell's Gate luovutusliikkeeseensä. Voiton jälkeen Undertakerin saldoksi Wrestlemaniassa tuli jo 16-0.
Seuraavassa PPV:ssä eli Backlashissä Undertaker puolusti voittamaansa maailmanmestaruusvyötä entistä mestaria Edgeä vastaan WrestleMania-revanssissa, joka päättyi samaan tapaan kuin ensimmäinenkin kohtaaminen: Edge luovutti voiton Undertakerille rajussa Hell's Gate -otteessa. Silloin Edgen juonikuvion mukainen tyttöystävä ja SmackDownin toimitusjohtaja Vickie Guerrero riisti maailmanmestaruuden Undertakerilta vedoten siihen, että Hell's Gate -luovutusliike on vaarallisuutensa vuoksi vastedes kielletty. Seuraavassa PPV:ssä eli Judgment Dayssä Undertaker ja Edge taistelivat vyöstä kolmatta kertaa peräkkäin, mutta ottelu keskeytyi Vickie Guerreron julistettua sen päättyneeksi sen vuoksi, että hänen poikaystävänsä Edge oli jäänyt pahasti alakynteen Undertakerille. Myöhemmin Undertaker kohtasi Edgen One Night Stand PPV:ssä, jossa Edge ja Undertaker kohtasivat toisensa Tables, Ladders and Chairs -ottelussa. Edge voitti kyseisen ottelun, kun hänen oma stablensa La Familia, johon kuuluivat hänen itsensä lisäksi Chavo Guerrero, Bam Neely, Curt Hawkins ja Zack Ryder, sekaantui ottelun kulkuun, jolloin Undertakerin täytyi juonikuvion mukaan poistua WWE:stä Vickie Guerreron asettaman ehdon mukaisesti.


title: The Undertaker

text: Undertaker palasi SummerSlam-tapahtumassa, koska Vickie halusi kostaa Edgelle, koska Edge oli pettänyt häntä heidän hääsuunnittelijansa kanssa. Summerslamissa Undertaker sai lopullisen kostonsa Edgestä, kun hän peittosi tämän brutaalissa Hell in a Cell -ottelussa, jonka jälkeen puolestaan Edge jäi lomalle parantelemaan vammojaan. Ottelun jälkeen Undertaker heitti Edgen tikkailta Chokeslamilla lattian läpi.


title: The Undertaker

text: Seuraavaksi Undertaker alkoi feudata Big Show’n kanssa Unforgiven PPV:ssä tapahtuneen hyökkäyksen takia. Siellä Undertaker oli tullut noutamaan Vickie Guerreron helvettiin, mutta Big Show esti sen ja hakkasi Takerin. Miehet ottelivat ensimmäistä kertaa vastakkain No Mercyssä jossa Big Show hakkasi Undertakerin niin pahaan kuntoon, että tuomari päätti ottelun Big Show’n voittoon. Miehet ottelivat taas uudestaan Cyber Sundayssa, missä fanit saivat valita otteluun stipulaation kolmesta vaihtoehdosta, jotka olivat I Quit, Last Man Standing ja Knockout Match. Fanit valitsivat miehille Last Man Standingin, jonka The Undertaker voitti Hell's Gatella. Miehet ottelivat vielä yhdessä ottelussa, joka oli Casket match Survivor Series PPV:ssä. Undertaker voitti ottelun ja päätti hänen ja Big Show’n feudin.


title: The Undertaker

text: Vuonna 2009 Undertakerin ensimmäinen PPV oli Royal Rumble, jossa hän osallistui 30 miehen Royal Rumble -otteluun. Hän tuli kehään numerolla 16 ja eliminoi ottelusta pois kolme miestä, jotka olivat Shelton Benjamin, JTG ja Chris Jericho. Hänet eliminoitiin ottelusta pois viidenneksi viimeisenä, kun hän seisoi kehän laidalla ja jo ennen häntä eliminoitu Big Show vetäisi hänet jalasta lattialle. Undertaker ei ollut iloinen siitä vaan lähti jahtaamaan Big Show’ta yleisön joukkoon. Undertaker voitti seuraavassa Smackdownissa Mark Henryn ja ansaitsi paikkansa No Way Outin Elimination Chamber -otteluun. Hän tuli otteluun mukaan kuudentena eli viimeisenä ja eliminoi Vladimir Kozlovin Last Ridella ja Jeff Hardyn Tombstone Piledriverilla. Hän ei kuitenkaan onnistunut voittamaan, vaan Triple H eliminoi hänet viimeisenä ottelusta pois Pedigreellä ja voitti ottelun. No Way Outin jälkeen Undertaker alkoi feudata Shawn Michaelsin kanssa, koska tämä voitti Vladimir Kozlovin ottelussa siitä, kuka saa haastaa Undertakerin Wrestlemaniassa. Wrestlemaniassa miehet painivat yhden WWE historian hienoimmista otteluista, jossa nähtiin kummaltakin paljon läheltä-piti-tilanteita. Ottelu päättyi kun Michaels yritti tehdä Moonsaultia Undertakerille, mutta Taker nappasi Michaelsin kiinni ja iski ottelun toisen Tombstonen ja voitti ja kasvatti Wrestlemanian voittoputkensa jo seitsemääntoista. WrestleManian jälkeen Undertaker jäi tauolle neljäksi kuukaudeksi.


title: The Undertaker

text: Undertaker teki yllättävän paluun SummerSlamissa hyökkäämällä juuri World Heavyweight mestaruuden Jeff Hardylta voittaneen CM Punkin kimppuun ja iski tälle Chokeslamin. Seuraavassa Smackdownissa Undertaker julistettiin Punkin ykköshaastajaksi ensimmäiseen Breaking Point PPV:hen. Tapahtumassa Taker oli jo saanut Punkin luovuttamaan Hell's Gateen, kun Smackdownin GM Theodore Long tuli paikalle ja ilmoitti, että koska Smackdownin entinen GM Vickie Guerrero oli kieltänyt Undertakerin Hell's Gate luovutusliikkeen, ottelu alkaisi uudestaan. Uudestaan alkaneessa ottelussa CM Punk sai lukituksi Undertakerin omaan luovutusliikkeeseensä Anaconda Viseen. Undertaker ei missään vaiheessa luovuttanut, mutta silti tuomari Scott Armstrong julisti ottelun päättyneeksi ja CM Punkin voittajaksi. Punk poistui nopeasti paikalta, ja Undertaker jäi kehään ihmettelemään. Seuraavassa Smackdownissa Undertaker hyökkäsi Theodore Longin kimppuun. Undertaker sai revanssinsa Ensimmäisessä Hell In A Cell PPV:ssä. Siellä hän onnistui voittamaan CM Punkin ja nousi seitsenkertaiseksi maailmanmestariksi. Bragging Rightsia edeltäneessä Smackdownissa Undertaker puolusti mestaruuttaan Punkia vastaan Submission ottelussa. Tällä kertaa hänen voittonsa Hell's Gatella hyväksyttiin, ja hän oli hallitseva mestari Bragging Rightsin nelinottelussa, jossa hänen lisäkseen ottelivat Punk, Batista ja Rey Mysterio. Undertaker voitti ottelun selätettyään Batistan Tombstonen jälkeen. Samassa PPV:ssä Big Show petti joukkueensa Raw'n 7 vs. 7 Raw Vs. Smackdown Tag Team ottelussa, koska sillä hän ansaitsi mestaruusottelun Takeria vastaan Surviovr Seriesissä. Survivor Seriesin otteluun lisättiin vielä Big Show’n Tag Team pari Chris Jericho, joka voitti karsintaottelussa Undertakerin juonikuvion mukaisen veljen Kanen. Survivor Seriesin ottelun alussa Undertaker oli aikamoisessa alakynnessä, kun silloiset Unified WWE Tag Team -mestarit Jericho ja Big Show tekivät paljon yhteistyötä. Taker kuitenkin onnistui voittamaan ottelun, kun hän sai Big Show’n luovuttamaan Hell's Gateen. Heeliksi kääntynyt Undertakerin vuoden 2007 vihollinen Batista haastoi Undertakerin TLC-PPV:n Chairs matsissa. Batista jo voitti Takerin, kun iski tälle ensin Low Blown ja sitten löi Takeria tuolilla. Teddy Long kuitenkin määräsi ottelun alkamaan uudestaan, ja nyt Taker onnistui voittamaan ja säilyttämään World Heavyweight -mestaruutensa. Seuraavassa Raw'ssa, joka oli kolmen tunnin Slammy Awards Special -jakso, Shawn Michaels haastoi Undertakerin uusintaotteluun Wrestlemania 26:ssa. Samassa jaksossa Undertaker kilpaili Vuoden Superstar -tittelistä, mutta sen voitti John Cena. Smackdownin joulupäivän jaksossa Rey Mysterio haastoi Undertakerin mestaruudesta, mutta ottelu päättyi ratkaisemattomasti, kun Batista sekaantui otteluun.


title: The Undertaker

text: Uuden vuoden kolmannessa Raw'ssa Undertaker kohtasi uusintaotteluhaasteesta Shawn Michaelsin ja sanoi, että jos Michaels haluaa ottelun Wrestlemaniassa häntä vastaan, hänen olisi voitettava Royal Rumble -ottelu. Rey Mysterio sai uuden tilaisuuden mestaruuden voittamiseen Takerilta Royal Rumblessa, mutta tällä kertaa Undertaker voitti ilman sekaantumisia. Undertaker hävisi viimein mestaruutensa Elimination Chamber PPV:ssä, kun Shawn Michaels iski superkickin ja auttoi siten Chris Jerichon uudeksi mestariksi.


title: The Undertaker

text: Seuraavassa Raw'ssa Undertaker otti vastaan Michaelsin haasteen Wrestlemaniassa, mutta sillä ehdolla, että jos Michaels häviäisi, tämä lopettaisi uransa. Michaels suostui. Seuraavalla viikolla Taker pilasi DX:n uusintaottelun Unified WWE Tag Team -mestaruuksista ja sitä seuraavalla viikolla Michaels ja Taker sopivat, että heidän Wrestlemania-ottelunsa tulee olemaan No DQ ottelu. Wrestlemaniassa Undertaker voitti lähes 25 minuuttia kestäneen ottelun tombstonella ja lopetti Michaelsin uran. Ottelun jälkeen Undertaker kätteli Michaelsia kunnioituksena hänelle.


title: The Undertaker

text: Sen jälkeen Taker otteli erilaisissa otteluissa, ensin voittoisasti Jack Swaggeria vastaan ja sitten Randy Ortonin valitsemana vastustajana Ortonin viholliselle Edgelle. Taker voitti ottelun uloslaskulla, kun Edge ei suostunut kohtaamaan Takeria. Ottelun jälkeen Edgen edellinen vastustaja Christian heitti Edgen kehään ja Taker iski Edgelle chokeslamin. Taker voitti vielä Rey Mysterion karsintaottelussa paikasta World Heavyweight -mestaruus Fatal Four Way -otteluun Fatal Four Way PPV:ssä. Hän kuitenkin sai ottelussa aivotärähdyksen, ja häneltä murtui silmäkuopan luu ja nenä. Storylinen mukaan Undertaker oli löydetty lähes hengettömänä. Undertakerin Storylinen mukaan veli Kane piti Takerille muistopuheen ja vannoi tekijöille kostoa.


title: The Undertaker

text: Summerslamissa Kane puolusti Money In The Bankissa voittamaansa World Heavyweight mestaruutta Rey Mysteriota vastaan. Kane voitti ottelun ja yritti panna Mysterion arkkuun, mutta kun hän avasi sen, Undertaker paljastui sen sisältä. Undertaker, kuitenkin selvästi heikentyneenä, yritti iskeä Chokeslamin Kanelle. Kane kuitenkin esti sen yrityksen ja junttasi Takerin mattoon Tombstone Piledriverilla. Kahta viikkoa myöhemmin Smackdownissa, Undertaker palasi Smackdowniin ja vannoi kostoa Kanelle. Kayfabe-veljesten välille sovittiin ottelu Night Of Championsiin. Raw'n 900:ssa jaksossa, Undertakerilla kuului olla matsi Bret Hartia vastaan. Nexus kuitenkin pilasi ottelun ennen kuin se alkoi ja yritti käydä Undertakerin kimppuun. Taker oli jo pääsemässä niskan päälle, kun areenan valot sammuivat. Niiden palattua päälle Wade Barrett iski Wasteslamin ja Justin Gabriel 450 Splashin. Kaiken tämän takana oli Kane, jonka takia valot syttyivät ja sammuivat. Undertaker otteli ensimmäisen matsinsa paluunsa jälkeen CM Punkia vastaan voitokkaasti. Night Of Championsin otteluun lisättiin myös No Holds Barred-stipulaatio. Night Of Championsissa Kane voitti Undertakerin Tombstone Piledriverilla. Seuraavassa SmackDownissa Kane kuitenkin vaati Undertakeria ottelemaan häntä vastaan vielä kerran Hell In A Cellissä. Myöhemmin illalla Kane piti promoa kehässä, kun yhtäkkiä Undertakerin druidit toivat arkun kahän laidalle. Arkun sisältä paljastui Paul Bearer Undertakerin uurnan kanssa. Samassa myös Undertaker hyökkäsi kehään ja hakkasi Kanen. Myös vaikutti siltä, että Bearerin paluun myötä Undertaker olisi saanut entiset voimansa takaisin. Hell In A Cellissä Paul Bearer kuitenkin kääntyi Undertakeria vastaan sokaisten tämän uurnasta tulleella valolla ja auttamalla siten Kanen voittoon. Myöhemmin Bragging Rightsiin julistettiin veljesten välille Buried Alive-ottelu. Bragging Rightsissa Kane otti kolmannen peräkkäisen voittonsa Undertakerista, mutta tällä kertaa Nexuksen avulla.


title: The Undertaker

text: 31. tammikuuta lähtien alettiin näyttää lyhyitä videoita viitaten Undertakeriin ja hän teki paluunsa 21. helmikuuta Rawissa. Kuitenkin, heti tämän jälkeen myös Triple H teki paluunsa. Kummatkin katsoivat toisiaan ja käänsivät päänsä WrestleMania XXVII logoon mikä viittasi tulevaan taisteluun samaisessa tapahtumassa. Undertaker voitti Triple H:n Hell's Gate-liikkeellä venyttäen voittoputkensa lukemiin 19-0. Sen jälkeen Undertaker otti taukoa WWE:stä. Undertaker palasi uudelleen 2012 vuonna ja tuli kehään omalla tavallaan, sitten Triple H puhui hänelle jotain, kukaan ei kuullut sitä. Undertaker tuli takaisin Raw 1000th jaksossa ja yhdistyi jälleen Kanen kanssa.


title: The Undertaker

text: Undertaker teki jälleen paluun 2013 osallistuakseen WrestleMania 29 tapahtumaan CM Punkia vastaan. Undertaker voitti ottelun, pidentäen WrestleMania-voittoputkeaan lukemiin 21-0.


title: The Undertaker

text: Calawayn vanhemmat ovat Frank ja Catherine Calaway, ja hänellä on neljä veljeä, David, Michael, Paul ja Timothy. Hän valmistui vuonna 1983 Waltrip High Schoolista, jossa hän pelasi koripalloa. Calaway ja Jodi Lynn avioituivat 1989, ja heillä on poika Gunner (s. 1993). Avioliitto päättyi eroon 1999. Calaway tutustui toiseen vaimoonsa Saraan San Diegossa WWF:n nimikirjoitustilaisuudessa. He avioituivat St. Petersburgissa Floridassa 21. heinäkuuta 2000. Heillä on kaksi yhteistä tytärtä, Chasey (s. 2002) ja Gracie (s. 2005).


title: The Undertaker

text: Calaway tatuoitutti vaimolleen häälahjaksi kaulaansa nimen Sara. Calaway on sanonut sen tekemistä tatuoinneistaan kivuliaimmaksi. Se poistettiin 2007 WWE:n kuvista, joissa Undertakerin kaula näkyi. Undertakerilla on muitakin tatuointeja, kuten haudankaivaja, linna, taikuri ja useita kalloja sekä niskassa tanssiva luuranko. Vatsassa lukee "BSK Pride", lyhennys sanoista "Bone Street Krewe".


title: The Undertaker

text: Showpainin lisäksi Calaway harrastaa Harley Davidson- ja West Coast Choppers -moottoripyörien keräilyä. Ensimmäisen uuden moottoripyöränsä hän osti voitettuaan 1991 Hulk Hoganin WWF:n mestaruusottelussa Survivor Seriesissa. Lisäksi Calawaylla on West Coast Choppersin perustajan Jesse Jamesin hänelle rakentamansa pyörä. Calaway ihailee Nick Cavea ja tämän yhtyeitä (The Birthday Partya ja The Bad Seedsiä). Hän kuuntelee myös ZZ Topia, AC/DC:tä, KISSiä, Black Sabbathia, Guns N' Rosesia, Metallicaa, Iron Maidenia ja Black Label Societya. Calaway pitää myös kantri- ja bluesmusiikista.


title: The Undertaker

text: Innokkaana nyrkkeilijänä tunnettu Calaway kantoi Yhdysvaltojen lippua johtaessaan Pacquiao-tiimiä kehään Pacquiaon ja Velázquezin väliseen otteluun vuonna 2005. Calaway ihailee myös vapaaottelua ja on ollut seuraamassa joitakin Ultimate Fighting Championship -otteluja.


title: The Undertaker

text: Kiinteistöalalle siirtynyt Calaway ja hänen liikekumppaninsa Scott Everhart Everhart rakennuttivat 2,7 miljoonaa dollaria maksaneen ylellisiä toimistotiloja sisältävän rakennuksen Lovelandiin Coloradooon. Rakennuksen nimi "The Calahart" on yhdistelmä heidän sukunimistään. Calaway myöntää hyötyneensä kiinteistöbisneksessä julkisuudesta: "Ei se tietenkään ratkaise sopimuksen tekoa, mutta ihmiset juttelevat mielellään kanssani. Tutustumme helposti uusiin ihmisiin, jotka tietävät mistä on kyse".


title: The Undertaker

text: Vuonna 2004 kuolleen mastiffinsa Zeuksen muistoksi Calaway perusti rahaston Texas A&M -yliopiston eläinlääketieteen opetussairaalaan suurten koirarotujen hoidon rahoittamiseksi, jotta niitä ei tarvitsisi lopettaa.


title: The Undertaker

text: The Undertaker on voittanut yhtä lukuun ottamatta jokaisen ottelunsa WWE:n isoimmassa maksu-tv-lähetyksessä, WrestleManiassa. Seuraavassa on listaus Undertakerin WrestleMania-otteluista:


title: The Undertaker

text: 1-0 Jimmy Snuka (WrestleMania VII, 1991, singles-ottelu) (selätys)


title: The Undertaker

text: 2-0 Jake "The Snake" Roberts (WrestleMania VIII, 1992, singles-ottelu) (selätys)


title: The Undertaker

text: 3-0 Giant Gonzáles (WrestleMania IX, 1993, singles-ottelu) (diskaus)


title: The Undertaker

text: 4-0 King Kong Bundy (WrestleMania XI, 1995, singles-ottelu) (selätys)


title: The Undertaker

text: 5-0 Diesel (WrestleMania XII, 1996, singles-ottelu) (selätys)


title: The Undertaker

text: 6-0 Sycho Sid (WrestleMania XIII, 1997, singles-ottelu WWF-mestaruudesta) (selätys)


title: The Undertaker

text: 7-0 Kane (WrestleMania XIV, 1998, singles-ottelu) (selätys)


title: The Undertaker

text: 8-0 The Big Boss Man (WrestleMania XV, 1999, Hell in a Cell -ottelu) (selätys) (Ottelun jälkeen Undertaker "hirtti" The Big Boss Manin häkin kattoon)


title: The Undertaker

text: 9-0 Triple H (WrestleMania XVII, 2001, singles-ottelu) (selätys)


title: The Undertaker

text: 10-0 Ric Flair (WrestleMania XVIII, 2002, No Disqualifications -ottelu) (selätys)


title: The Undertaker

text: 11-0 A-Train ja Big Show (WrestleMania XIX, 2003, Handicap-ottelu) (selätys)


title: The Undertaker

text: 12-0 Kane (WrestleMania XX, 2004, singles-ottelu) (selätys)


title: The Undertaker

text: 13-0 Randy Orton (WrestleMania XXI, 2005, singles-ottelu) (selätys)


title: The Undertaker

text: 14-0 Mark Henry (WrestleMania XXII,2006, Casket-ottelu) (arkkuun sulkeminen)


title: The Undertaker

text: 15-0 Batista (WrestleMania XXIII,2007, singles-ottelu World Heavyweight -mestaruudesta) (selätys)


title: The Undertaker

text: 16-0 Edge (WrestleMania XXIV, 2008, singles-ottelu World Heavyweight -mestaruudesta) (luovutus)


title: The Undertaker

text: 17-0 Shawn Michaels (Wrestlemania XXV), 2009, singles-ottelu (selätys)


title: The Undertaker

text: 18-0 Shawn Michaels (WrestleMania XXVI), 2010, "Streak vs. Career" -ottelu; diskaus ja uloslasku eivät päteneet ottelussa (selätys)


title: The Undertaker

text: 19-0 Triple H (WrestleMania XXVII), 2011, No Holds Barred ottelu (luovutus)


title: The Undertaker

text: 20-0 Triple H (WrestleMania XXVIII), 2012, Hell In A Cell ottelu (selätys)


title: The Undertaker

text: 21-0 CM Punk (WrestleMania XXIX), 2013, singles-ottelu (selätys)


title: The Undertaker

text: 21-1 Brock Lesnar (WrestleMania XXX), 2014, singles-ottelu (selätys)


title: The Undertaker

text: 22-1 Bray Wyatt (Wrestlemania XXXI), 2015, singles-ottelu (selätys)


title: The Undertaker

text: 23-1 Shane Mcmahon (WrestleMania XXXII) 2016, Hell in A Cell ottelu (selätys)


title: The Undertaker

text: 23-2 Roman Reigns (Wrestlemania XXXIII) 2017, No Holds Barred ottelu (selätys)


title: The Undertaker

text: 24-2 John Cena (Wrestlemania XXXIV) 2018, No Holds Barred ottelu (selätys)Pro Wrestling Illustrated


title: The Undertaker

text: United States Wrestling Association


title: The Undertaker

text:
World Wrestling Federation / World Wrestling Entertainment
1996: WWF's greatest hit
1997: Best tattoo, Best entrance music & star of the highest magnitude
2009: Best match of the year (vs. Shawn Michaels Wrestlemania XXV)


title: The Undertaker

text: Wrestling Observer Newsletter


title: Kaijonharjun suuralue

text: Kaijonharjun suuralue on yksi Oulun kaupungin kahdestakymmenestäkolmesta suuralueesta. Suuralue sijaitsee keskustan pohjoispuolella valtatien 4 itäpuolella. Kaijonharjun suuralueen asukasluku on yli 15 000 henkilöä. Asukasluku kasvaa lähivuosina merkittävästi Ritaharjun kaupunginosan rakentuessa. Lisäksi suuralueella on 8 333 työpaikkaa. Oulun yliopisto sijaitsee suuralueella. Kaijonharjun suuralueella toimii Kaijonharjun suuralueen yhteistyöryhmä, johon kuuluu alueen asukkaita ja virkamiehiä useista eri hallintokunnista. Koko suuralueella toimii yksi asukasyhteisö, Kuivasjärven pienkiinteistöyhdistys (tulevaisuudessa Kuivasjärven Seutu ry). Koska alue on laaja, on yhdistys perustanut omat toimikuntansa eri alueille.


title: Feininger

text: Feininger voi tarkoittaa:


title: Pateniemen suuralue

text: Pateniemen suuralue on yksi Oulun kaupungin kahdestakymmenestäkolmesta suuralueesta. Suuralue sijaitsee keskustan pohjoispuolella valtatien 4 länsipuolella. Suuralueella asuu noin 12 500 henkilöä. Asukasluku voi kasvaa lähivuosina merkittävästi, jos entisen Pateniemen sahan alue muutetaan asuntoalueeksi. Työpaikkoja alueella on 1 086 .


title: L7

text: L7 on yhdysvaltalainen rock-yhtye. Sen musiikkia on luonnehdittu punkiksi, grungeksi ja alternative rockiksi. L7 perustettiin vuonna 1985 Los Angelesissa ja se jatkoi toimintaansa 2000-luvun alkupuolelle asti. Yhtye teki paluun vuonna 2015. Yhtyeen perustajajäsenet olivat Donita Sparks ja Suzi Gardner. L7 on käynyt esiintymässä myös Suomessa.


title: Bloom 06

text: Bloom 06 on italialainen italodance-genren musiikkia tekevä yhtye joka ennen tunnettiin Eiffel 65:na. Ainoa ero entiseen yhtyeeseen on Eiffelin DJ:n, Gabry Ponten pois jääminen. Gabryn pois jäätyä Eiffel 65 jatkoi vielä toimintaansa, mutta ei enää julkaissut yhtään albumia. Nimi ei olisi muuten vaihtunut, mutta yhtye päätti perustaa oman studion Blue Boys ja erota Bliss Corporationista (Bliss Co.), ja näin ollen vanha "brändi" jäi BlissCoon.


title: Bloom 06

text: Bloom 06 on julkaissut kaksi albumia, viisi singleä ja kaksi EP:tä, Eiffel 65-nimen alla aloitettu Crash Test julkaistiin vuoden 2006 lopulla nimellä "Crash Test 01". Ensimmäinen single oli In the City, joka on sama kappale kuin Torinon talviolympialaisten 2006 tunnusmusiikki Eiffel 65:n "Living in My City", mutta siihen on lisätty lauluosuuksia. Tämä single julkaistiin syyskuussa 2006.


title: Bloom 06

text: Bloom 06:n musiikkityyli eroaa perinteisestä italodancesta ja Eiffel 65:n tyylistä jonkin verran, sillä nyt on tarkoitus käyttää myös sähkökitaraa, tavallisia rumpuja ja bassoa. Tietokoneet, mikserit ja syntetisaattorit ovat kuitenkin edelleen tärkeässä osassa. Nyt myös Maurizio Lobina taustalaulaa joitain kappaleita.


title: Bloom 06

text: Ensimmäinen albumi, Crash Test 01, julkaistiin 13. lokakuuta 2006.


title: Bloom 06

text: Heinäkuussa 2007 Bloom 06 teki kaksi remixiä italiassa kesähiteiksi nousseista biiseistä, "Basta Poco" (Vasco Rossi) ja "Un Kilo" (Zucchero).


title: Bloom 06

text: Yhtyeen toisen albumin, Crash Test 02:n julkaisu viivästyi vuoden 2008 keväälle ja ilmestyi lopulta toukokuun 23. päivä. Kappaleita tällä albumilla on sekä englanniksi että italiaksi. Albumin henki muistuttaa vanhaa Eiffel 65:sta.


title: Bloom 06

text: Heidän alkuperäinen ryhmänsä, Eiffel 65, on muodostettiin uudestaan kesäkuussa 2010.


title: Battle

text: Battle on pieni kaupunki East Sussexin kreivikunnassa Englannissa. Se sijaitsee noin kahdeksan kilometriä Hastingsistä, jonka lähettyvillä käytiin Hastingsin taistelu vuonna 1066. Battlen asukasluku on 6 171.


title: Battle

text: Kaupungissa sijaitsee vuonna 1095 käyttöön vihitty Battlen luostari. Popyhtye Keane on kotoisin Battlesta.


title: Veikkausliigan kausi 2001

text: Veikkausliigan kaudella 2001 Tampere United voitti seuran historian ensimmäisen mestaruuden. Mestaruus ratkesi vasta viimeisellä kierroksella. TamU voitti FC Jazzin Jari Niemen maalilla 1–0 ja samaan aikaan HJK jäi 1–1-tasapeliin kolme edellistä mestaruutta vienyttä Hakaa vastaan.


title: Veikkausliigan kausi 2001

text: Ottelukohtaiset tilastot Veikkausliigan tilastohistoriasta, ottelutilastot kausi 2001. Ottelut pelattiin 22.4. – 27.10.2001.


title: Väinö Vähäkallio

text: Väinö Niilo Vähäkallio (vuoteen 1905 Vilander; 16. kesäkuuta 1886 Helsinki – 20. maaliskuuta 1959 Helsinki) oli suomalainen arkkitehti ja Kytäjän kartanon (Hyvinkää) omistaja.


title: Väinö Vähäkallio

text: Vähäkallio valmistui Helsingin suomalaisesta reaalilyseosta ylioppilaaksi 1905. Arkkitehdiksi hän valmistui Teknillisestä korkeakoulusta 1909.


title: Väinö Vähäkallio

text: Väinö Vähäkallio oli vuodesta 1914 naimisissa piirustuksenopettaja Astrid Sahlbergin kanssa. Heillä oli kolme lasta: Eva (myöh. "Aspiala", 1915–1944), Kai (1916–1940, kaatui talvisodassa) ja Aarne (1919–1931). Kain puoliso oli Katri Vähäkallio (myöh. "Lehto") ja poika Kai Kustaa Vähäkallio, joka sai kartanon omistukseensa isoisänsä kuoltua. Astrid ja Väinö Vähäkallion avioliitto päättyi eroon vuonna 1947.


title: Väinö Vähäkallio

text: Väinö Vähäkallion veljentytär on arkkitehti Heidi Vähäkallio-Hirvelä (s. 1914), joka toimi puolustusministeriön arkkitehtina vuosina 1941–1978. Vähäkallion sisar Anni oli naimisissa taidemaalari Kaapo Wirtasen kanssa.


title: Väinö Vähäkallio

text: Arkkitehti Vähäkallion ura lähti liikkeelle huonekalujen ja sisustuksen suunnittelusta. Hän työskenteli omassa arkkitehtitoimistossaan 1911–1941 ja toimi Kulutusosuuskuntien Keskusliiton (KK) arkkitehtina 1928–1934 sekä rakennushallituksen ensimmäisenä pääjohtajana 1936–1943. Vuosina 1926–1928 Vähäkallio oli valtion rakennushallinnon komiteajäsen.


title: Väinö Vähäkallio

text: Elannolle hän suunnitteli myymälöihin tyylisuunnaltaan klassistista sisustusta sekä asuin- ja tehdasrakennuksia. Juuri perustetulle Osuusliike Elannolle Vähäkallio suunnitteli Hämeentien Elannon korttelia vuonna 1917. Siihen rakennettiin useita Vähäkallion suunnittelemia rakennuksia, kuten moderni Elannon leipomo (1924). Vuonna 1928 rakennettiin Elannon pääkonttori, joka edustaa Tukholman kaupungintalon tyylistä klassismia. 1920-luvulla Helsinkiin rakennettiin monia muitakin rakennuksia Vähäkallion suunnitelmien mukaan, esimerkiksi Yrjönkadun uimahalli (1928), joka on Suomen ensimmäinen uimahalli. Vähäkallion suunnittelemia pilvenpiirtäjiä nykyisen Akateemisen kirjakaupan tontille rakennettavaksi ei toteutettu.


title: Väinö Vähäkallio

text: Vuonna 1928 Vähäkallio toteutti pitkäaikaisen haaveensa ostamalla Hyvinkäällä Kytäjän kylässä sijaitsevan Kytäjän kartanon. Hän muutti päärakennuksen ulkoasua, hoiti tilan hyvään kuntoon ja suunnitteli kartanon alueelle monia tilan rakennuksia sekä kyläkirkon. Vähäkallion aikaan Kytäjän kartano oli Suomen suurin tila ja sillä oli hyvin laajat maa-alueet. Hyvinkään keskustaan syntyi Vähäkallion kynästä funktionalistisia rakennuksia. Aivan Hyvinkään aseman vieressä sijaitseva funkkisristeys on tärkeä osa Hyvinkään kaupunkikuvaa. Sen laidalla ovat muun muassa punatiilinen Säästöpankin talo (1934) sekä valkeaksi rapattu Hyvinkään musiikkiopisto (1936), joka alun perin rakennettiin KOP:n pankkitaloksi. Kartanon mailta erotettu Suomen arkkitehtiliittoa varten tehty Vähä-Kiljavan loma-alue sijaitsee myös Hyvinkään seudulla.


title: Väinö Vähäkallio

text: Vähäkallion suunnittelemia funkkistyylisiä pankkirakennuksia rakennettiin eri puolille Suomea. Useat näistä edustivat klassismia. Osuustukkukaupan pääkonttori (1933) on muodoiltaan raskas ja vaikutelmaltaan mahtavan arvokas. Se on Vähäkalliolle yleiseen, joskin funkkisarkkitehtuurille epätyypilliseen tapaan rakennettu tummasta punatiilestä. Tehdasrakennuksiakin Vähäkallio sai piirrettäväkseen. Enso-Gutzeitille Kotkaan ja Ensoon suunnitellut tehdas- ja asuinrakennukset edustavat funktionalismia ja niissä on sekä vaaleita että tummia sävyjä. Imatralla sijaitsevalle Kaukopään tehdasalueelle Vähäkallio sai suunniteltavakseen asemakaavan sekä asuin- ja tehdasrakennukset. Tehdasalue on laaja ja arkkitehdin mittavin teos. Kaukopään tehtaista on vaikutelmia ottanut Alvar Aalto Sunilan tehtaisiinsa. Helsingin Salmisaareen Alkon tuotantolaitoksiksi rakennettu, nykyinen Helsingin oikeustalo (1936) kuuluu myös Vähäkallion suuriin töihin. Vähäkallion viimeiseksi työksi jäi Helsingin Suomalaisen klubin talo Helsingin keskustassa.


title: Wallace & Gromit: Kanin kirous

text: Wallace & Gromit: Kanin kirous () on Oscar-palkittu stop motion -tekniikalla valmistettu vaha-animaatioelokuva, joka valmistui vuonna 2005. Se oli ensimmäinen täyspitkä Wallace & Gromit -elokuva.


title: Wallace & Gromit: Kanin kirous

text: Kun Wallacen ja Gromitin kotikaupungissa valmistaudutaan perinteiseen lady Campanula Tottingtonin järjestämään jättiläisvihanneskisaan, kaupungin asukkaat haluavat suojella omia kilpailuvihanneksiaan nälkäisiltä kaneilta. Asukkaat palkkaavat avukseen Wallacen ja Gromitin, joiden perustama tuholaistorjuntapalvelu Anti-Pesto (suom. Anti-Tihu) on erikoistunut hävittämään tuholaiset hellävaraisesti. Koska kaksikko ei ole halunnut vahingoittaa kaneja, he ovat keränneet niitä omaan kellariinsa. Valitettavasti kanien ruokkiminen aiheuttaa yhä pahempia ongelmia.


title: Wallace & Gromit: Kanin kirous

text: Wallacen mielestä kaneista pitäisi kitkeä pois niiden huonot tavat ja aivopestä ne ei-kasvissyöjiksi. Pahaksi onneksi Wallacen käsissä keksintö epäonnistuu ja vihannesmaita uhkaa uusi vihollinen: jättiläismäinen ihmiskani.


title: Wallace & Gromit: Kanin kirous

text: Wallace, joka on ihastunut lady Tottingtoniin, lupaa hankkiutua eroon ihmiskanista, mutta myös lordi Victor Quatermainella on samanlaiset suunnitelmat.


title: Wallace & Gromit: Kanin kirous

text: Vihanneskilpailun aikana jättikani paljastuu Wallaceksi.


title: Kauna 2

text: Kauna 2 () on vuonna 2006 ensi-iltansa saanut Takashi Shimizun ohjaama kauhuelokuva. Elokuva on jatko-osa vuoden 2004 "Kaunalle", joka perustuu japanilaiseen "" -elokuvaan. Elokuvan pääosissa esiintyvät Sarah Michelle Gellar ja Amber Tamblyn.


title: Kauna 2

text: Karenin polttamasta Kayakon talosta kiertää huhu elävistä kuolleista. Koululaiset Vanessa ja Miyuki päättävät kiusata uutta koulutoveriaan Allisonia johtamalla tämän Kayakon taloon ja sulkemalla kaappiin, josta pääsee ullakolle. Kun Allison huutaa ja itkee, Vanessa ja Miyuki aikovat avata kaapin ja ottaa pelokkaasta Allisonista valokuvan, mutta ovi ei aukea. Kayako ryömii kohti Allisonia ullakolta, jolloin Allison panikoituu, riuhtoo oven auki ja pakenee.


title: Kauna 2

text: Karenin äiti huolestuu kuullessaan tyttärensä olevan sairas ja lähettää tämän siskon Aubreyn hakemaan Karenin sairaalasta. Karen väittää Aubreylle, että hänen polttamassaan talossa on jotain todella pelottavaa, mutta kukaan ei usko häntä. Aubrey tapaa Eason-nimisen toimittajan, joka on kiinnostunut Kayakon riivaamasta talosta. Kayako ilmestyy Karenin luokse sairaalaan ja pudottaa tämän katolta. Aubrey ja Eason näkevät, kun Karen putoaa kadulle. Eason näkee Kayakon Karenin päällä, mutta Aubrey ei, sillä tämä ei ole käynyt ”murhatalossa”. Aubrey päättää saada selville kaiken talosta, ja ottaa Easonin avukseen.


title: Kauna 2

text: Allison, Vanessa ja Miyuki käyvät koulukuraattorilla, koska Allison on kertonut kuraattorille tapahtumista. Kayako ja Toshio pelottelevat tyttöjä. Tyttöjen pukuhuoneen suihkukopissa Vanessa näkee outoja mustia hiuksia ja pukutilassa Kayakon. Miyuki taas on poikaystävänsä kanssa hotellihuoneessa, jonne Kayako ilmestyy tappamaan Miyukin. Poikaystävä ei huomaa mitään ja sanoo kaikille Miyukin vain kadonneen. Kayako tappaa myös Vanessan. Allison muuttaa pelon vallassa pois.


title: Kauna 2

text:
Aubrey ja Eason selvittävät Kayakon menneisyyttä tämän äitiä apuna käyttäen. Eason ja Kayakon äiti kuolevat. Aubrey menee Kayakon taloon ja huutaa tälle. Kayako näyttää hänelle Karenin joka menee yläkertaan etsimään jo kuollutta Dougia. Kayako laittaa Aubreyn kuolemaan samalla tavalla kuin hän itse, miehensä käsiin.
Allisonin uudessa asuinympäristössä asuu utelias poika, joka ihmettelee oudosti käyttäytyvää valkohuppuista naapuriaan. Kayako vainoaa yhä Allisonia. Eräänä yönä poika kuulee outoja ääniä naapurista ja menee käytävälle ja kohtaa Allisonin, jota hän yrittää rauhoitella. Allisonin hupusta ilmestyvät Kayakon kädet, jotka imaisevat tytön tyhjyyteen.


title: Mitsubishi Lancer WRC

text: Mitsubishi Lancer WRC oli Mitsubishi Motorsin ensimmäinen ja toistaiseksi ainoa WRC-luokiteltu auto. Ensi kerran auto kilpaili San Remossa 2001, mutta osoittautui pettymykseksi. Kauden 2002 jälkeen talli vetäytyi kehittämään autoa vuoden 2003 ajaksi ja palasi vuoden 2004 MM-sarjaan uusitulla WRC:llä. Kaudella 2005 autosta tuli taas uusi kehitysversio, ja Gianluigi Galli jopa johti Turkin rallia hetken Mitsubishi Lancer WRC05:llä.


title: Mitsubishi Lancer WRC

text: Kauden 2005 jälkeen Mitsubishi lopetti tehdastoiminnan ja näin vuoden 2005 malli jäi toistaiseksi viimeisimmäksi Lancer WRC:ksi. Tämän jälkeen Lancer WRC on ollut useiden yksityistallien kalustona, ja Daniel Carlsson ajoi Ruotsin rallissa kolmanneksi Mitsubishillä.


title: Mitsubishi Lancer WRC

text: Moottori


title: Mitsubishi Lancer WRC

text: Mitat


title: Kauna

text: Kauna () on Takashi Shimizun ohjaama yhdysvaltalainen kauhuelokuva, joka sai ensi-iltansa 22. lokakuuta 2004. Se perustuu Shimizun itse ohjaamaan japanilaiseen elokuvaan "" (2003). Elokuvalle on tehty kaksi jatko-osaa, "Kauna 2" vuonna 2006 ja "Kauna 3" vuonna 2009. Elokuvaa on parodioitu elokuvassa "Scary Movie 4".


title: Kauna

text: Karen (Sarah Michelle Gellar) on hoitoalalla oleva opiskelija, joka muuttaa Tokioon poikaystävänsä Dougin (Jason Behr) työn perässä. Hän saa pestin amerikkalaisen vanhan rouvan hoitajana. Nainen asuu aikuisten lastensa talossa, jossa on aikaisemmin tapahtunut murha. Taloa tutkiessaan Karen löytää yläkerrasta vanhan, umpeen teipatun kaapin. Karen kuulee ääniä kaapista ja avaa sen. Kaapissa istui poika, jolla oli kissa sylissään. Karen soittaa paikalle poliisit, jotka löytävät Karenin kauhusta kankeana ja vanhan naisen kuolleena.


title: Kauna

text: Myöhemmin Karenille paljastuu japanilaisen perheen isän lukeneen vaimonsa päiväkirjaa ja saaneen selville tämän rakastuneen toiseen mieheen. Isä oli tappanut vaimonsa sekä poikansa ja tämän kissan. Naisen nimi oli Kayako Saeki (Takako Fuji) ja pojan Toshio (Yuya Ozeki). Murrettuaan naisen niskan, hukutettuaan pojan ja heitettyään kissan seinään, mies vei vaimonsa ruumiin muoviin käärittynä talon ullakolle, ja hirtti itsensä. Syvän vihan ja kaunan vallassa kuolleet Kayako ja Toshio jäivät kummittelemaan taloon (”Jos joku kuolee suuren raivon otteessa, kirous syntyy. Kirous kerääntyy tuohon kuolinpaikkaan. Jos joku kohtaa sen, hän tuhoutuu sen raivosta”)


title: Kauna

text: Karen saa tietää, että kaikki talossa kävijät kuolevat parin viikon sisällä saapumisestaan. Kayakon paikalla ollessa, hänellä on tapana pitää narisevaa kurkusta tulevaa ääntä. Ääni on sama, jota hän piti yrittäessään hengittää niska murtuneena. Toshiolla on tapana matkia kissan voimakasäänistä mau'untaa.


title: Kauna

text: Myöhemmin Karen palaa taloon ja kohtaa Kayakon, joka tappaa Karenin poikaystävän. Karen ottaa sytyttimen Dougin taskusta ja potkaisee nurin bensiinikanisterin, jolloin bensiini leviää lattialle. Hänen ollessa heittämässä palavan sytyttimen bensiiniin, paikalle ilmestyy yhtäkkiä Kayako, joka yrittää estää Karenia heittämästä sytytintä. Lopulta Karen saa sytyttimen heitettyä bensiiniin sytyttäen talon tuleen. Sairaalassa Karen kuulee, että talo saatiin pelastettua palolta ja hän suree Dougin ruumiin luona. Yhtäkkiä Kayako ilmestyy Karenin taakse. Karenin kääntyessä Kayako päästää tutun kuolemanäänen, ja elokuva päättyy silmänkantamaan heidän välillään.


title: Chyler Leigh

text: Chyler Leigh (s. Chyler Leigh Potts 10. huhtikuuta 1982 Charlotte, Pohjois-Carolina, Yhdysvallat) on yhdysvaltalainen näyttelijä, laulaja ja malli, joka tunnetaan parhaiten "Greyn anatomia" -televisiosarjan Lexie Greynä ja "Supergirl"-televisiosarjan Alex Danversina.


title: Chyler Leigh

text: Leigh syntyi Charlottessa, mutta varttui Virginia Beachilla, josta hän muutti 12-vuotiaana äitinsä kanssa Miamiin, Floridaan. Ollessaan kahdeksannella luokalla Chyler alkoi työskennellä mallina. Hän siirtyi kuitenkin pian näyttelemiseen ja esiintyi paikallisissa televisiomainoksissa ja nuortenohjelmissa.


title: Chyler Leigh

text: Leigh oli yksi vuonna 2001 ensi-iltansa saaneen "Not Another Teen Movien" päänäyttelijöistä. Hän myös esiintyi Marilyn Mansonin ”Tainted Love” -musiikkivideolla. Vuonna 2002 hän oli mukana televisiosarjoissa "Girls Club" ja "80’s Show". Syksyllä 2005 Leigh esiintyi lyhyeksi jääneessä "Reunion"-televisiosarjassa. Hän vieraili "Greyn anatomiassa" kolmannella kaudella esittäen Meredith Greyn siskopuolta Lexietä, ja hahmo vakinaistettiin neljännelle kaudelle. Leigh poistui sarjasta kahdeksannella tuotantokaudella hahmon kuoltua lento-onnettomuudessa.


title: Chyler Leigh

text: Chyler Leigh avioitui 20. heinäkuuta 2002 näyttelijä Nathan Westin kanssa, ja heillä on kolme lasta: Noah Wilde (s. 2003), Taelyn (s. 2006) ja Anniston Kae (s. 2009).


title: Erkki Kaila (muusikko)

text: Erkki Kaila (s. 9. syyskuuta 1976) on turkulaisen The Crash -yhtyeen rumpali. Kaila on opiskellut Turun yliopistossa tietojenkäsittelytiedettä. Kaila työskentelee Turun yliopiston Tulevaisuuden teknologioiden laitoksella tohtorikoulutettavana.


title: Education for Death

text:
Education for Death: The Making of the Nazi on vuonna 1943 valmistunut piirretty sotapropagandaelokuva, jonka tuotti The Walt Disney Company ja julkaisi RKO Radio Pictures. Lyhytelokuvan ohjaajana toimi Clyde Geronimi ja animaattorina etupäässä Ward Kimball. "Education for Death" perustuu löyhästi Gregor Ziemerin kirjaan, jonka kansikuva näkyy elokuvan alussa.
Elokuva kertoo saksalaisesta Hans-pojasta, josta kasvaa natsikoulutuksen myötä säälimätön sotilas.


title: Education for Death

text: Elokuvassa esiintyvä dialogia on puhuttu saksaksi ilman tekstityksiä, mutta Art Smithin esittämä kertoja kääntää keskustelut pääpiirteissään. Elokuvassa kuullaan Adolf Hitlerinkin ääntä.


title: Education for Death

text: "Education for Death" ei ollut The Walt Disney Companyn ainoa natsivastainen elokuva, vaan esimerkiksi "Der Fuehrer’s Facessa" Aku Ankka työskentelee natsien ammus- ja pommitehtaalla.


title: Education for Death

text: Elokuvaa ei esitetty enää toisen maailmansodan jälkeen. Se palasi luvallisesti julkisuuteen vasta vuonna 2004 DVD-kokoelmassa "Walt Disney Treasures: Walt Disney on the Front Lines".


title: Fountains Abbey

text: Fountains Abbey on osaksi raunioitunut sisterssiläinen luostari Englannissa, Yorkshiren pohjoisosassa lähellä Riponin kaupunkia. Sen perustivat vuonna 1132 kolmetoista benediktiinimunkkia, jotka lähtivät Yorkin Pyhän Marian luostarista etsimään askeettisempaa elämää. Heistä tuli kolme vuotta myöhemmin sisterssiläisiä. Sisterssiläisten sääntöjen mukaan he viettivät karua elämää, olivat pitkiä aikoja puhumatta ja pukeutuivat värjäämättömästä lampaanvillasta kudottuihin karkeisiin asuihin, joista saivat lisänimen "valkeat veljet".


title: Fountains Abbey

text: Sisterssiläiseen luostarijärjestykseen kuuluvat maallikkoveljet, usein lukutaidottomia paikallisia asukkaita, jotka harjoittavat normaaleita maatalous- ja käsityöammatteja luostarissa ylöspitoa vastaan. Heidän avullaan Fountains Abbey kehittyi yhdeksi Englannin vauraimmista luostareista, jolla oli suuret lammaslaumat, lyijykaivos, kivilouhos ja hevossiittola. Alun perin askeettista sisterssiläisarkkitehtuuria noudattaneita rakennuksia ehostettiin koristeellisempaan suuntaan.


title: Fountains Abbey

text: Luostari oli toiminnassa kunnes Henrik VIII määräsi luostarien omaisuuden valtiolle 1539, minkä jälkeen luostari ja sen yli 200 hehtaarin maat myytiin yksityiselle Sir Richard Greshamille, jonka perhe ylläpiti maatilaa useiden sukupolvien ajan. 1600-luvun vaihteessa tila myytiin Stephen Proctorille, joka rakennutti sinne Fountains Hall -kartanon. Sen rakennustöissä käytettiin osittain materiaalia luostarin raunioista. Jo 1500-luvulla luostarin ikkunoista oli viety lyijy ja lasi Riponiin ja Yorkiin.


title: Fountains Abbey

text: Fountains Abbey on Euroopan suurin keskiaikainen raunio. Se on yhdessä läheisen Studleyn kuninkaallisen puiston kanssa Unescon maailmanperintökohde.


title: Studleyn kuninkaallinen puisto

text:
Studleyn kuninkaallinen puisto Yorkshiren pohjoisosassa on Unescon maailmanperintökohde yhdessä läheisen Fountains Abbeyn kanssa.
Se on yksi Englannin parhaiten säilyneistä yrjöjen aikaisista lammikkopuutarhoista. Sen elegantit koristelammikot, kanavat, huvimajat ja vesiputoukset on suunniteltu luomaan henkeä salpaavia näkymiä päärakennuksen ikkunoista ja eri puutarhakäytäviltä katsottaessa. Läheinen kirkko jää keskelle keskiaikaista peurapuistoa, jossa edelleen laiduntaa 500 hirvieläintä, ja joka tarjoaa suojan myös lukuisille muille kasvi- ja eläinlajeille.


title: Studleyn kuninkaallinen puisto

text: Puutarhan perusti John Aislabie vuonna 1718. Hänen poikansa laajensi puistoa ja osti samalla viereisen Fountains Abbeyn.


title: Sotakorvaus

text: Sotakorvaus on materiaalinen, immateriaalinen tai rahallinen korvaus sodassa hävinneeltä maalta voittaneelle maalle. Immateriaalisen sotakorvauksen esimerkkinä Aspirin menetti Versailles’n rauhansopimuksen nojalla merkkisuojansa Britanniassa, Ranskassa, Venäjällä ja Yhdysvalloissa. Voittanut maa vaatii hävinneeltä korvausta menetetyistä resursseista. Sotakorvauksen vaatiminen pohjautuu vahvemman oikeuteen.


title: Sotakorvaus

text: Sotasaalis eroaa sotakorvauksesta siten, että sotasaalis saadaan haltuun taistelutoimien yhteydessä.


title: Sotakorvaus

text: Kautta aikojen on sotien jälkeen ollut tavallista, että voittanut osapuoli vaatii hävinneeltä korvauksia. Muinaisina aikoina voitetulta viholliselta vaaditut sotakorvaukset olivat usein ensimmäinen vaihe siinä, että tämä voitettu valtio joutui säännöllisesti maksamaan tribuuttia.


title: Sotakorvaus

text: Rooman valtakunta vaati Karthagolta suuret sotakorvaukset sekä ensimmäisen että toisen puunilaissodan jälkeen. mutta kahdeksan kuukautta myöhemmin bolshevikkihallitus peruutti sitoumuksensa.


title: Sotakorvaus

text: Versailles'n rauhansopimuksen 231. artiklan mukaan Saksan oli maksettava voittajavaltiolle suuret sotakorvaukset. Niiden suuruus ja maksujärjestelyt jätettiin aluksi avoimeksi, mutta vuonna 1921 summa vahvistettiin 132 miljardiksi kultamarkaksi. Maksujärjestelyistä sovittiin myöhemmin Dawesin suunnitelman mukaisesti vuonna 1923 ja Youngin suunnitelman mukaisesti vuonna 1929. Vuonna 1953 tehdyllä sopimuksella korvausmäärää pienennettiin. Viimeinen korvauserä maksettiin 3. lokakuuta 2010.


title: Sotakorvaus

text: Bulgaria maksoi voittajavaltiolle Neuillyn rauhansopimuksen mukaisesti 2,25 miljardin kultafrangin (90 miljoonan punnan) sotakorvaukset.


title: Sotakorvaus

text: Toisen maailmansodan jälkeen Saksan oli Potsdamin konferenssissa (17.7.–2.8.1945) tehtyjen päätösten mukaisesti suoritettava liittoutuneille 23 miljardin Yhdysvaltain dollarin arvoiset sotakorvaukset pääasiassa koneina ja teollisuustuotteina. Korvaukset Neuvostoliitolle päättyivät vuonna 1953. Lisäksi Morgenthaun suunnitelman mukaisesti useita teollisuuslaitoksia purettiin Ranskaan tai Britanniaan kuljettamista varten tai yksinkertaisesti tuhottiin. Tällaisista toimenpiteistä luovuttiin vuonna 1950.


title: Sotakorvaus

text: Monissa maissa monet sodan uhrit saivat korvauksia, jotka suoritettiin niiden saksalaisten omaisuudella, jotka karkotettiin Itä-Euroopasta toisen maailmansodan jälkeen.


title: Sotakorvaus

text: Saksa maksoi myös Israelille 450 miljoonaa Saksan markkaa korvauksena natsien juutalaisvainoista vuonna 1952. Kolme miljardia markkaa Saksa maksoi juutalaisten maailmankongressille hyvityksenä henkiin jääneille muissa maissa.


title: Sotakorvaus

text: Vuonna 1944 solmitun ns. välirauhansopimuksen perusteella Suomi joutui ”korvaamaan aiheuttamansa vahingot” sotakorvauksena Neuvostoliitolle (puutavaratuotteina, paperina, selluloosana, meri- ja jokialuksina, erilaisina koneina ja muina tavaroina). Sotakorvausten arvoksi sopimuksessa määritettiin 300 miljoonaa Yhdysvaltain dollaria ja ne tuli toimittaa kahdeksan vuoden kuluessa 19 päivästä syyskuuta 1944 lukien.


title: Sotakorvaus

text: Sotakorvauksien seurauksena Suomessa jouduttiin kehittämään siihen asti vähäisempää raskasta metalliteollisuutta, minkä on katsottu olleen tavallaan hyödyksi Suomelle. Sotakorvaukset eivät kuitenkaan, kuten ei myöskään myöhempi bilateraalinen kauppa SEV-maiden kanssa, kehittäneet Suomen kilpailukykyä, koska kauppasopimukset tehtiin poliittisin perustein.


title: Sotakorvaus

text:
Vuonna 1947 tehtyjen Pariisin rauhansopimusten mukaan Italia sitoutui maksamaan 125 miljoonaa Yhdysvaltain dollaria Jugoslavialle, 105 miljoonaa Kreikalle, 100 miljoonaa Neuvostoliitolle, 25 miljoonaa Etiopialle ja 5 miljoonaa Albanialle, Unkari 200 miljoonaa Neuvostoliitolle ja 100 miljoonaa Tšekkoslovakialle, Romania 300 miljoonaa Neuvostoliitolle sekä Bulgaria 50 miljoonaa Kreikalle ja 25 miljoonaa Jugoslavialle. Näiden rauhansopimusten mukaisesti 35 Yhdysvaltain dollaria vastasi yhtä troy unssia puhdasta kultaa.
San Franciscon rauhansopimuksen 14 artiklan (1951) mukaan Japanin oli maksettava korvauksia liittoutuneille valtiolle sodan aikana aiheuttamista vahingoista ja kärsimyksistä. Rauhansopimuksen mukaan Japanin (1951) sotakorvaukset sisältäisivät 550 miljoonaa Yhdysvaltain dollaria (198 miljardia jeniä (1956) Filipiineille ja 39 miljoonaa Yhdysvaltain dollaria (14,04 miljardia jeniä vuonna 1959) Vietnamille. Punaisen Ristin kansainväliselle komitealle maksettiin 4,5 miljoonaa Englannin puntaa (454 109 miljardia jeniä) sotavangeista. Japani luopui kaikista ulkomaisista varannoista noin 23,681 miljardin Yhdysvaltain dollarin arvosta (379 499 miljardia jeniä).


title: Sotakorvaus

text: Japani allekirjoitti San Franciscon rauhansopimuksen 49 valtion kanssa ja teki 54 valtion kanssa kahdenvälisen sopimuksen sotakorvauksista joihin kuului 20 miljoonaa Yhdysvaltain dollaria (1954-1963) Burmalle, 300 miljoonaa Korean tasavallalle Yhdysvaltain dollaria (1965), 223,08 miljoonaa Yhdysvaltain dollaria Indonesialle (1958) (5,4 miljardia jeniä) Filippiineille (1969) ja Thaimaalle (1955) 525 miljoonaa Yhdysvaltain dollaria (52,94 miljardia jeniä (1967 ja 1977), Malesialle 20 miljoonaa Malesian dollaria (2,94 miljardia jeniä (1967), Mikronesialle (1969), Laosille (1958), Kambodžalle (1959), Mongolialle, 5,5 miljoonaa dollaria (1957), Espanjalle, Sveitsille, Alankomaille, Ruotsille ja Tanskalle (1956) 10 miljoonaa dollaria


title: Sotakorvaus

text: Vuonna 1955 alkaneiden sotakorvausten maksut kestivät 23 vuotta ja päättyivät vuoteen 1977.


title: Sotakorvaus

text: Niistä maista, jotka luopuivat Japanin sotakorvauksista San Franciscon rauhassa, Japani suostui maksamaan sotakorvauksia tai avustuksia kahdenvälisten sopimusten mukaisesti. Japanin hallituksen ja Kiinan kansantasavallan hallituksen yhteisessä tiedonannossa vuodelta 1972 Kiinan kansantasavalta luopuu sotakorvauksien vaatimuksista Japanilta. Neuvostoliiton ja Japanin yhteisessä julistuksessa vuodelta 1956 Neuvostoliitto luopui oikeuksistaan sotakorvauksiin Japanilta ja samalla sekä Japani että Neuvostoliitto luopuivat kaikista sodan aiheuttamista sotakorvausvaatimuksista. Lisäksi Ceylonin presidentin J. R. Jayewardénen toimesta Ceylon kieltäytyi sotakorvauksien vaatimuksista Japanilta.


title: Sotakorvaus

text: John Maynard Keynes väitti, että ensimmäisen maailmansodan päätyttyä Saksalta vaadittujen sotakorvausten vaikutus maailmantalouteen oli tuhoisa, sillä Saksa osallistui parikymmentä vuotta myöhemmin toiseen maailmansotaan katkeroituneena.


title: Sotakorvaus

text: Usein on väitetty, että sotakorvaukset olivat epäsuora, mutta huomattava taustatekijä, joka osaltaan vaikutti toisen maailmansodan syttymiseen. Ensimmäisen maailmansodan jälkeen Saksa joutui Versailles'n rauhansopimuksen mukaisesti maksamaan suuret sotakorvaukset. On väitetty, että tämä korvausvelvoite oli merkittävä syy Saksan taloudellisiin ongelmiin, ja seurannut hyperinflaatio, jonka seurauksista Weimarin tasavalta ei koskaan toipunut, johti osaltaan natsipuolueen ja Hitlerin valtaannousuun. Ranskan-Preussin sodan jälkeen vaadittujen sotakorvausten määrä oli tarkkaan määrätty. Sen sijaan ensimmäisen maailmansodan jälkeen summa jätettiin myöhemmin määrättäväksi ja sitä muutettiin useita kertoja, mikä osaltaan rohkaisi Saksaa lopettamaan niiden maksamisen. Hitlerin noustua valtaan niiden suorittaminen lopetettiin kokonaan.


title: Sotakorvaus

text: Kokemus ensimmäisen maailmansodan jälkeisistä sotakorvauksista johti osaltaan toisen maailmansodan jälkeen tehtyyn ratkaisuun, jossa voittajat eivät vaatineet voitetuilta korvauksena rahaa vaan koneita ja irtaimistoa. Lisäksi sodan jälkeen käynnistettiin Marshallin suunnitelma, jonka tarkoituksena oli taloudellinen kehitys eikä niinkään entisten akselivaltojen rankaiseminen. Tälläkin pyrittiin välttämään samankaltaiset seurausilmiöt, joita ensimmäisen maailmansodan jälkeen vaaditut sotakorvaukset olivat aiheuttaneet.


title: Jääskeläinen

text: Jääskeläinen on suomalainen sukunimi, joka on muun muassa seuraavilla henkilöillä:


title: Extrawelt

text: Extrawelt on saksalainen tekno-vaikutteista elektronista musiikkia tuottava yhtye, jonka jäsenet ovat Arne Schauffhausen ja Wayan Raabe. Yhtyeen kaksi aiempaa projektia ovat Midi Miliz ja Spirallianz, ja yhtyeen molemmat jäsenet ovat mukana myös The Delta-yhtyeessä.


title: Extrawelt

text: Yhtyeen ensimmäinen pitkäsoittojulkaisu oli Spirallianzin "Blast Food" vuonna 2000. Ensimmäinen julkaisu Midi Milizinä tapahtui, kun heidän debyyttialbuminsa "Antistat" julkaistiin vuonna 2001.


title: Extrawelt

text: Extrawelt-nimellä duo alkoi julkaista musiikkia vuonna 2005, alkaen "Soopertrack" -singlestä. Sittemmin duo on julkaissut tällä nimellä kaksi pitkäsoittoa sekä useita EP:itä ja singlejä.


title: Extrawelt

text: Yhtye on esiintynyt useissa elektronisen musiikin tapahtumissa ja festivaaleilla ympäri maailman. Suomessa yhtye esiintyi 1. huhtikuuta 2006 Kaapelitehtaalla, Helsingissä "Housenation X: The Legacy" -tapahtumassa.


title: Non Standards

text: Non Stardards on Midi Milizin kolmas studioalbumi, joka julkaistiin toukokuussa 2005.


title: Jay-Jay Okocha

text: Augustine Azuka "Jay-Jay" Okocha (s. 14. elokuuta 1973, Enugu, Nigeria) on nigerialainen jalkapalloilija, pelipaikaltaan keskikenttäpelaaja. Hän on lopettanut uransa. Okocha oli yksi kaikkien aikojen teknisimmistä jalkapalloilijoista. Hänen pallonhallintansa oli loistavaa ja hän osasi käyttää maagisia harhautuksiaan oikeissa paikoissa.


title: Jay-Jay Okocha

text: Okocha edusti urallaan seuratasolla Eintracht Frankfurtia, Fenerbahçea, Paris Saint-Germainia, Boltonia ja Qatar Sports Clubia. Nigerian maajoukkueessa hän pelasi vuosina 1993-2006 74 ottelua ja teki niissä 12 maalia.


title: Jay-Jay Okocha

text: Okocha edusti maataan MM-kisoissa vuosina 1994, 1998 ja 2002 sekä useissa Afrikan-mestaruuskilpailuissa. Hän oli myös voittamassa olympiakultaa Nigerian joukkueessa vuoden 1996 kesäolympialaisissa.


title: Jay-Jay Okocha

text: Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.


title: Peptidisidos

text: Peptidisidos on amidisidostyyppi. Se on kahden alfa-aminohapon välinen kovalenttinen sidos.


title: Peptidisidos

text: Peptidisidos voi muun muassa muodostua dehydraatioreaktion kautta. Tässä reaktiossa yhden α-aminohapon karboksyyliryhmä (-COOH) reagoi toisen α-aminohapon aminoryhmän (-NH) kanssa, aminohapot yhtyvät peptidisidoksen muodostaen ja vapautuu vesimolekyyli (HO). Reaktio on kondensaatioreaktio.


title: Peptidisidos

text: Peptidisidoksesta voidaan puhua vain, kun yhtyneet amino- tai karboksyyliryhmät eivät ole osa aminohapon sivuryhmää R. Esimerkiksi lysiinissä myös sivuryhmässä on aminoryhmä ja glutamiinihapolla sivuryhmässä on karboksyyliryhmä. Nämä voivat reagoida keskenään tai jonkin toisen aminohapon kanssa muodostaen vaihtoehtoisen isopeptidisidoksen.


title: Peptidisidos

text: Peptidisidosta kutsutaan joskus eupeptidisidokseksi (eng. "eupeptide bond"), erityisesti kerrottaessa isopeptidisidoksista samassa yhteydessä, jotta sidostyypit voidaan selkeästi erottaa toisistaan.


title: Peptidisidos

text: Yksi tai useampi perättäinen peptidisidos muodostaa peptidin ja jos sidoksia on kylliksi, kyseessä on proteiini.


title: Peptidisidos

text: Atomien C–N peptidisidokset ovat kiertymättömiä ja siksi peptidisidoksen lähialue on kolmiulotteiselta rakenteeltaan tasomainen. Kiertymättömyys johtuu peptidisidoksen resonanssista, jonka saa aikaan elektronien "siirtyminen" eli delokalisoituminen atomien O ja C välisestä kaksoissidoksesta osin myös N-atomin π-orbitaaleille. Tämä saa C–N sidoksen käyttäytymään aivan kuin niiden välillä olisi kaksoissidos. Siksi peptidisidoksilla on "cis-trans"-isomeriaa. Proteiineissa valtaosa on "trans"-sidoksia, sillä niiden muodostuminen on energeettisesti edullisempaa kuin "cis"-muodon, jossa kohdakkaiset ryhmät muodostavat steerisen esteen.


title: Peptidisidos

text:
N–C ja C–C (C on α-hiili) väliset sidokset voivat taas kiertyä φ- ja ψ-kiertokulmiin vastaavasti. Kiertyminen on mahdollista sillä sidokset ovat yksöissidoksia ilman resonanssia. Näidenkin kiertyminen on tosin rajoittunutta johtuen aminohappojen sivuryhmien R aiheuttamista steerisistä esteistä. Mahdollisia kulmia voidaan kuvata kaksiulotteisella Ramachandran-kuvaajalla, jossa φ- ja ψ-kulmat ovat x- ja y-akseleina vastaavasti.
Proteiinien peptidisidoksia muodostavat ribosomit soluissa ATP:n tuoman energian avulla translaatioksi kutsutussa prosessissa. Tiettyjä peptidisidoksia muodostavat omanlaisensa entsyymit: esimerkiksi glutationi-tripeptidin kysteiini-glysiini peptidisidoksen muodostaa glutationisyntetaasi. Glutamaatti-kysteiiniligaasi muodostaa toisen sidoksen, joka on isopeptidisidos.


title: Peptidisidos

text: Peptidisidos voi hajota hydrolyyttisesti eli veden liittyessä sidokseen, mutta tämä on äärimmäisen hidasta. 25 °C vesiliuoksessa peptidisidoksen muodostumisen tasapainoreaktio on hydrolyysin suuntaan sidosten muodostumisen sijaan. Kuitenkin näissä oloissa sidosten ei-katalyyttisen hajoamisen puoliintumisaika on 350–600 vuotta per sidos. Edes pH:n muutos alueella 4.2–7.8 tai ionivahvuuden muutos ei vaikuta merkittävästi hajoamisnopeuteen. Kehossa sidoksia hajottavat katalyyttisesti siksi proteaasit. Vesiliuoksessa sidosten rikkoutuminen hydrolyyttisesti vapauttaa 8–16 kJ/mol (2–4 kcal/mol) Gibbsin energiaa 25–37 °C lämpötilassa.


title: Taproot

text: Taproot on vuonna 1997 perustettu nelihenkinen nu metal -yhtye Ann Arborista, Michiganista. Se on saavuttanut tunnettavuutta nu metal -piireissä ja kiertänyt muun muassa Linkin Parkin ja Kornin kanssa.


title: Taproot

text: Taproot lähetti vuonna 1998 ensimmäisen demonsa Fred Durstille, joka tarjosi yhtyeelle levytyssopimusta Interscope Recordsin kanssa. Levy-yhtiö vaihtui kuitenkin pian Atlantic Recordsiin. Taprootin esikoisalbumi oli "Gift", joka ilmestyi kesäkuussa 2000. Single "Headbangers Ball" esitettiin myös MTV2:n Headbangers Ball -show'ssa. Samana vuonna yhtye esiintyi Ozzfestillä.


title: Taproot

text: Taproot vietti seitsemän kuukautta Los Angelesissa äänittämässä "Giftin" seuraajaa. Albumi "Welcome" nousi ilmestyessään lokakuussa 2002 Billboard 200 -listan seitsemännelletoista sijalle. Kappale "Poem" pääsi Mainstream Rock Tracks -listan viidenneksi. Welcome on Taprootin tähän mennessä kaupallisesti menestynein albumi. Esiinnyttyään Disturbedin Music as a Weapon Tour -kiertueella ja tehtyään kiertueen Euroopassa Taproot piti kahden vuoden tauon.


title: Taproot

text:
Taproot julkaisi vuonna 2005 kolmannen albuminsa, "Blue-Sky Researchin". Sen julkaisun yhteydessä yhtye piti kiertueen Evans Bluen ja From Satelliten kanssa. Levytyssopimus Atlantic Recordsin kanssa loppui 2006.
Lisäksi yhtye julkaisi alkuaikoinaan omakustanteet "...Something More Than Nothing" (1998) ja "Upon Us" (1999).


title: Jorma Valjakka

text: Jorma Valjakka on suomalainen oboisti ja säveltäjä.


title: Jorma Valjakka

text: Valjakka opiskeli oboensoittoa Helsingin lisäksi Lontoossa ja Hannoverissa. Hän opiskeli myös sävellystä Olli Kortekankaan johdolla. Vuonna 1988 hän voitti Uudessakaupungissa Crusell-viikon yhteydessä järjestetyn Crusell-oboekilpailun. Hän on soittanut Turun kaupunginorkesterissa, Espoon kaupunginorkesterissa ja Radion sinfoniaorkesterissa. Hän opettaa Sibelius-Akatemiassa.


title: Jorma Valjakka

text: Valjakka soitti oboesoolon Esa-Pekka Salosen "Mimo II" -teoksen kantaesityksessä vuonna 1992. Hän on myös toiminut kamarimuusikkona ja säveltänyt teoksen "Three Fables". Hänellä on myös muita teoksia, joissa kaikissa on mukana oboe.


title: Kullervo Kojo

text: Kullervo Aarre Veikko Kojo (s. 17. kesäkuuta 1954 Pori) on suomalainen klarinetisti.


title: Kullervo Kojo

text: Kojo opiskeli Sibelius-Akatemiassa, jossa hän suoritti diplominsa 1985 opettajanaan Sven Lavela. Hän jatkoi opintojaan ulkomailla muun muassa Roomassa, Lontoossa ja New Yorkissa opettajinaan muun muassa Vincenzo Mariozzi, John McCaw ja Stanley Drucker. Hän on soittanut Porin kaupunginorkesterissa (1965–1974), Radion sinfoniaorkesterissa (1974-2014), Savonlinnan oopperajuhlien orkesterissa ja Suomalaisessa kamariorkesterissa.


title: Kullervo Kojo

text: Kojo on kantaesittänyt useita teoksia, kuten Eero Hämeenniemen "Three Nocturnesin", Esa-Pekka Salosen "Nachtliederin", Vladimir Agopovin "Sonaatin" ja Herman Rechbergerin "KV 622 II bis:n". Hän on myös toiminut Sibelius-Akatemian opettajana ja lehtorina sekä monissa muissa musiikkioppilaitoksissa ja kesäleireillä. Esiintynyt kamarimuusikkona ja solistina tärkeimmillä musiikkijuhlilla sekä eri orkesterien kanssa muun muassa RSO:n Sveitsin kiertueella. Suomen Klarinettiseuran puheenjohtajana. Seuran kunniajäsen v.2000 ja Suomen Sinfoniaorkesterit ry:n hopeinen ansiomerkki v. 2002.


title: Kullervo Kojo

text: Kojon levyttämiin teoksiin kuuluu muun muassa Einar Englundin ja Carl Nielsenin klarinettikonserttoja. Myös levytys Modern Clarinet pianisti Juhani Lagerspetzin kanssa. Soittanut kamarimusiikkia 60-luvulta asti muun muassa Järvenpää-kvintetti, Sonus-yhtye, Radius-kvintetti ja viimeisin Joko?-yhtye..


title: Beretta 1918

text: Beretta 1918 on Tuillio Marengonin Italiassa vuonna 1917 "Villar Perosa" -konepistoolin pohjalta suunnittelema konepistooli. Se oli Italian armeijan palveluskäytössä vuoden 1917 joulukuusta toisen maailmansodan alkupuolelle asti.


title: Beretta 1918

text: Ainoastaan sarjatulta ampuvan aseen lipaskuilu on Villar Perosasta periytyen sijoitettu aseen päälle. Aseen tukkina käytettiin "M1891 Paraviccini-Carcano" -kiväärin "Moschetto Mo.91 da Cavalleria" -karbiinimallin tukkia ja konepistooli oli myös varustettu kyseisestä aseesta peräisin olevalla piippuun saranoidulla kiinteällä piikkipistimellä. Mahdollisesti tavoitteena oli valmistuksen yksinkertaistamisen lisäksi tehdä konepistooli tavallisen karbiinin näköiseksi, ja näin suojata sen käyttäjää vihollisen huomiolta.


title: Beretta 1918

text: Ensimmäisen maailmansodan jälkeen Italian armeija käytti Beretta 1918 -konepistooleja 1930-luvulla Espanjan sisällissodassa, Abessinian valloituksessa ja vielä Libyassa vuonna 1941.


title: Sisterssiläiset

text: Sisterssiläinen sääntökunta ("Ordo cisterciensis") eli sisterssiläiset on katolinen sääntökunta, jossa on luostareita sekä nunnille että munkeille. Se perustettiin vuonna 1098 Cîteaux'n apottiluostarin aloitettua toimintansa. Sääntökunnan perustaja oli Robert de Molesme (k. 1110), joka muiden halusi noudattaa tiukasti pyhän Benediktuksen sääntökunnan sääntöjä. Perustaja itse oli benediktiiniläismunkki mutta näki benediktiiniläisten ajautuneen liian kauas esikuvansa pyhän Benediktuksen ohjeista ja hän halusi perustaa luostariyhteisöjä, joissa elettäisiin täysin omavaraisina ja keskityttäisiin rukoukselle, opiskelulle ja työlle. Ensin he pitivät itseään reformoituneita benediktiiniläisinä, mutta vaihtoivat pian habitinsa valkoiseksi osoittaakseen elävänsä toisin kuin mustissa kulkevat Benediktiinit ja ottivat nimekseen ensimmäisen luostarin mukaisen nimen. Nimi Sisterssiläinen (ranskaksi Cistercien) tulee Cisterciumista, joka on Cîteaux:n kylän latinankielinen nimi.


title: Sisterssiläiset

text: Kaikkein tunnetuin sisterssiläinen oli pyhä Bernhard Clairvauxlainen (1090, Fontaine-lès Dijon – 20. elokuuta 1153, Clairvaux), jonka ansiota on sääntökunnan voimakas kehitys 1100-luvun alkupuolella. Järjestön luostarit eroavat muista vastaavista arkkitehtuurinsa ja ornamentiikkansa yksinkertaisuuden ja koruttomuuden vuoksi. Asuina jäsenillä on valkoinen kaapu, jossa on musta huppu. Siksi jäseniä kutsutaan joskus ""valkoisiksi benediktiiniläisiksi"" tai ""bernhardilaisiksi"" pyhän Bernhardin mukaan.


title: Sisterssiläiset

text: Myös naisille oli sääntökunnan mukaisesti toimivia luostareita, joista tunnetuin lienee ranskalaisen Port-Royalen luostari.


title: Sisterssiläiset

text: Benedictus Nursialaisen laatimissa säännöissä luostarielämän keskeisin sisältö oli Jumalan tahdon toteuttaminen, joka toteutui ensi kädessä kahdeksan päivittäisen liturgian ja messun (seitsemän päiväsaikaan ja yksi yöaikaan) toteuttamisella ja tämä rytmitti koko vuorokauden. Näiden messujen ohessa munkkien päivittäistä työtä säätelivät työnteko, lukeminen, ateriat ja uni, sillä Benedictus, joka oli saanut oppinsa erämaan munkeilta, joiden mukaan "laiskuus oli sielun vihollinen", piti tarpeettomana sallia ainoatakaan vapaata joutohetkeä. Kuitenkin, huolimatta viisaudesta ja humaanista laadukkuudestaan, jotka sävyttävät sääntöjä, niin ne eivät todellisuudessa kehittyneet kuin vasta parsi sataa vuotta myöhemmin uudelleenkirjoitettuina. Tämä tehtävän suorittivat Kaarle Suuri ja hänen poikansa Ludvig Hurskas.


title: Sisterssiläiset

text: Vuonna 909 tai 910 perustettiin Clunyn luostari lähelle Mâconin kaupunkia, Burgundin maakunnan eteläiseen osaan. Tämä tapahtuma merkitsi uudistumista koko läntisessä luostarielämässä. Cluny merkitsi uutta rohkeata pyrkimystä ja siinä onnistuttiin nousemaan pois aiemmalta kaltevalta pinnalta ja uudistamaan luostarielämää todelliseen pyhän Benediktuksen kirjaamassa hengessä. Useat aikakauden munkit ja apotit toivat julki tyytymättömyytensä sääntökunnan tilaan, joka oli heidän mielestään liian maallistunut ja suuntautui liiaksi luostarielämän ulkopuolisiin toimintoihin. 1000- ja 1100-luvuilla tuli esiin useita reformiyrityksiä, jotka halusivat tiukemmin noudattaa pyhän Benediktuksen sääntökunnan periaatteita ja palata jälleen alkuperäiseen ja unohtuneeseen ajatukseen autiomaaelämästä. Bruno Kölniläinen perusti Chartreusen luostarin ja samaan aikaan perustettiin myös muita, säännöissään tiukempia luostareita, jotka eristäytyivät ulkopuolisesta maailmasta.


title: Sisterssiläiset

text: Tämä liike oli myös Burgundissa sijaitsevan Norte-Dame de Molesmen luostarin alikuunsaattaja. Robert pyhä perusti sen vuonna 1075. Tämä perustettu apottiluostari koki välittömästi huomiota herättävän suosion. Viisitoista vuotta perustamisensa jälkeen Molesme oli kuitenkin kuin mikä tahansa aikakauden vauras benediktiiniluostari. Tämä ei ollut Robertin mieleen, ja hän lähti luostarista. Koska hänen oli mahdotonta päästä kompromissiin, hän ei palanut luostariin. Hän meni Lyonin arkkipiispan luokse tehdäkseen tälle ehdotuksen uuden luostarin perustamiseksi. Hän sai arkkipiispan siunauksen hankkeelleen ja niin vuoden 1098 ensimmäisten kuukausien aikana 21 munkkia seurasi häntä ja jätti Molesmen luostarin sijoittuakseen Saônejoen laaksoon 22 kilometriä etelään Dijonista.


title: Sisterssiläiset

text: Aluksi luostaria kutsuttiin yksinkertaisesti nimellä "Uusi luostari", sitten vuoden 1119 jälkeen se otti nimen "Cîteaux" paikkakunnasta, jolle se oli sijoittunut. Robert de Molesme palasi takaisin Molesmen luostariin syksyllä vuonna 1099. Uuden luostarin apotin tehtävät uskottiin Albéricille ja hänen kuoltua 26. tammikuuta 1109 englantilainen Stefan Harding sai hoitaakseen luostarin apotin tehtävät. Stefan oli sivistynyt ja oppinut, hän oli tottunut organisoija ja kokenut hallintomies, jolla oli erinomaiset suhteet seutukunnan aatelisiin maanomistajiin. Hänen apottikaudellaan vuosien 1113 ja 1115 välillä perustettiin neljä tytärluostaria, ja voidaankin vasta tällöin puhua todellisen uuden sääntökunnan syntymisestä. Vuonna 1113, kun oli perusteilla ensimmäinen tytärluostari La Ferté-sur-Grosneen, tuli Cîteaux’n luostariin nuori aristokraattista syntyperää ollut Bernard. Hän tuli läheltä luostaria Fontaine-lès-Dijon’ista. Vuonna 1114 perustettiin toinen luostari Pontignyyn ja sen apotiksi nimettiin Hugues de Mâcon, joka oli Bernhardin (eli Bernandin) hyvä ystävä. Tämän jälkeen perustettiin Clairvaux’n luostari ja sen ensimmäinen apotti oli juuri Bernard, joka oli tuolloin 25-vuotias. Langresin lähelle perustettiin seuraava sisarluostari Morimondiin vuonna 1115.


title: Sisterssiläiset

text: Jokaisen uuden luostarin tuli olla taloudellisesti itsenäinen, mutta sen tuli tehdä tili perustajaluostarilleen. Poikkeuksena piispallisesta oikeudesta Sisterssiläisen sääntökunnan sallittiin toteuttaa kaksi erivapautta, jotka loivat järjestön voiman: emäluostarin apottien vierailut sekä vuotuisen kaikkien sääntökunnan luostareiden yleiskokouksen. Emäluostarin apotin tuli vierailla vuosittain tytärluostareissa, jotta hän saattoi vakuuttua niiden hyvästä ja oikeasta toiminnasta. Tämä toiminta ei kuitenkaan ole kovin erikoinen, sillä sitä oli jo aiemmin sovellettu Vallombreusen sääntökunnassa. Ajatus saattoi tulla Molesmen luostarin ja Aulpsin luostarin suhteesta, joka kirjattiin virallisesti 1097. Tämän järjestelmän otti käyttöön jo luostarin perustaja Robert.


title: Sisterssiläiset

text: Sisterssiläisen sääntökunnan organisaatiota voidaan kuvin kuvata puun kaltaiseksi. Cîteaux on puun runko, josta lähtee neljä pääoksaa: La Ferté, Pontigny, Clairvaux ja Morimond. Jokainen uusi luostari oli kuin uusi oksa puussa ja se saattoi vuorostaan perustaa uusia luostareita, mutta nämä kuitenkin olivat aina yhteydessä viiteen alkuperäiseen yhteisöön. Jokaisen apotin tuli vuosittain osallistua sääntökunnan yleiskokoukseen, joka pidettiin Pyhän Ristin päivän (14. syyskuuta) tienoilla. Tässä yhteydessä vahvistettiin luostareiden statukset. 1100-luvun lopulta lähtien yleiskokouksen apuna toimi "Définitoire" eli asioita esittelevä ja päättävä komitea, jonka jäsenet nimitti Cîteaux’n luostarin apotti.


title: Sisterssiläiset

text: Paavien, hallitsijoiden ja piispojen tuen ansiosta pyhän Bernhardin vaikutus sääntökunnan leviämiselle on todella merkittävä. Hänen kuolemansa aikoihin sääntökunnalla oli 350 luostaria, joista 68 oli Clairvauxin luostarin perustamia. Todellinen leviämisaalto tapahtui vuosien 1129 ja 1139 välisenä aikana mutta tällainen dynamismi aiheutti myös useita ongelmia. Ongelmia toi luostareiden integrointi, sillä nämä säilyttivät usein omia tapojaan, jotka eivät aina olleet sopusoinnussa ”Laupeuden julistuksen” kanssa, luostareiden sijoittuminen, vaikeudet sopia emoluostarin vierailuista sekä liian usein tapahtuvista emoluostarin henkilökunnan siirtymisestä tytärluostariin, joka oli aina omiaan heikentämään emoluostareita.


title: Sisterssiläiset

text: Tämä voimakas laajentuminen takasi sisterssiläisen luostarijärjestelmän vaikutusvallan, ei ainoastaan luostarielämään liittyvissä asioissa, vaan koko eurooppalaisessa kulttuurissa, yhteiskuntaelämässä ja taloudessa.F Luostarit ottivat osaa kirkon elämän suuriin tapahtumiin. Näistä eräs oli Pyhän maan saaminen takaisin kristittyjen haltuun: sisterssiläiset ajoivat innolla kolmatta ristiretkeä (1188–1192) ja osa heistä osallistui retkeen. Heillä oli ohjelmassaan myös keskiranskan käännytys sekä taistelu kataareja vastaan, joiden opinkappaleet kirkko oli tuominnut. Sisterssiläiset edelsivät dominikaaneja näillä toiminnan alueilla ja he toteuttivat toimintakäskyään sekä organisoivat harhaoppisten sorron. Lähetystehtäväänsä sisterssiläiset toteuttivat maaliset ritarit tukenaan ja tunkeutuivat Preussiin sekä Baltian maihin. Pyhän istuimen etuisuuksien puolustaminen oli keskeistä ja kun paavin ja keisarin välinen taistelu jatkui, niin sisterssiläiset puolustivat paavin teokraattista näkemystä asiasta. Kirkolliseen arkipäivään sisterssiläiset osallistuivat aktiivisesti, sillä heistä useista tuli piispoja tai paavin legaatteja, jotka toimivat kirkon korkeissa tehtävissä.


title: Sisterssiläiset

text: Vuonna 1354 sääntökunnan vahvuudeksi laskettiin 690 miesluostaria ja sen hallinto ulottui aina Portugaliin, Ruotsiin, Irlantiin, Viroon, Skotlantiin ja Sisiliaan asti. Kyse oli tuolloisissa olosuhteissa valtaisasta työstä, joka sai todella suuret mittasuhteet. Järjestöllä ei ollut muuta mahdollisuutta kuin sopeutua tuolloisiin ja uudenlaisiksi muuttuneisiin olosuhteisiin. Tämän laajan ja erilaisten yksiköiden muodostaman Sisterssiläisen sääntökunnan täytyi 1400-luvulla jakautua erilaisiin alaryhmiin, jonka muodostivat aina saman kuuliaisuussäännön luostarit, jolla oli usein yhteinen kulttuuritausta ja yhteinen kieli, joiden avulla ne saattoivat toimia yhdessä, mutta joka oli kuitenkin Bernhardin ajatusmaailmasta melkoisen kaukana.


title: Sisterssiläiset

text: Cisterilaisessä sääntökunnassa oli myös naisjäseniä. Heidän statuksena laadittiin vuonna 1128 Tartin luostarissa, joka sijaitsee Langresin hiippakunnassa. Tämän naisjärjestön kuuluisimmat luostarit olivat Pariisissa sijaitseva Faubourg Sainte-Annan luostari sekä Port-Royalen luostari.


title: Sisterssiläiset

text: Alun perin johtajajärjestelmä oli Avignonin paavien yritys lisätä paavillista ohjausta kirkollisessa elämässä, mutta tämä järjestelmä osoittautui tuhoisaksi eritoten sisterssiläiselle sääntökunnalle. Luostariyhteisöt eivät saaneet enää valita apottiaan, vaan hänet nimitti suoraan paavi tai kuningas. Munkkien keskuudessa ei enää tehty valintoja, vaan valinnat kohdistuivat maallisiin kirkkoruhtinaisiin, joiden haluttiin saavan täten kompensaatiota hyvistä ja lojaaleista palveluksistaan. Tämä johtajajärjestelmä oli luostareille tuhoisa etenkin Ranskassa ja Italiassa. Todellisen henkisen johtajan ja opastajan poissaolo tai yksinkertaisesti kiinnostuksen puute tehtävää kohtaan rappeutti ja myrkytti useita luostareita.


title: Sisterssiläiset

text: Tilanne ei kuitenkaan ollut dramaattinen koko Euroopassa. Ranskassa 1400-luvulla ei koettu sisterssiläisten luostareiden kohdalla ainoastaan rappiota (tai erässä tapauksessa kokonaisia luostareiden sulkemisia), vaan myös vakavia pyrkimyksiä uudistumiseen. Apotti Rancén edeltäjä, Jean de la Barrière, pani aluilleen muuan uudistuksen perustamalla uuden luostariveljeskunnan. Hän yritti tuoda sääntökuntaan benediktiiniläisen sääntökunnan ja sisterssiläisen perusyhteisön tiukkoja sääntöjä, ja päättää moraalisen rappion ja velttouden luostarissaan, tässä kuitenkaan onnistumattaan.


title: Sisterssiläiset

text: l'Étroite Observancen syntyminen 1600-luvun alussa on vielä merkityksellisempi tapahtuma. Kun Rancé saapui La Trappen luostariin, niin hän kauhistui näkyä, jonka luostari tarjosi. Aiemmin hovimiehenä palvellut Rancé innosti ajatuksillaan sisterssiläistä uudistusta. Reformin puolustajat halusivat palata järjestön alkuperäisiin askeettisiin ihanteisiin. Ehdottoman lihansyöntikiellon tähden heitä kutsuttiin absolutisteiksi.


title: Sisterssiläiset

text: Ranskan vallankumouksen aattona 64 luostaria noudatti tiukkaa sääntöä, mutta yksikään niistä ei säästynyt vallankumouksen pyörteiltä. Vallankumouksen jälkeen oli jäljellä vain tusinan verran sääntökunnan luostareita, jotka olivat hajaantuneet eri puolille saksalaiseen keisarikuntaa. Kun Trappen luostari vuorollaan pakkoluovutti maansa ja munkit ajettiin pois luostarista, niin viimeinen noviisimestari, dom Augustin de Lestrange pakeni Sveitsiin, jonne häntä seurasi 21 munkin joukko. Siellä hän 1. kesäkuuta 1791 perusti uudelleen Stricte Observance La Valsaisnten ja määräsi sille vielä ankarammat säännöt kuin apotti Rancé oli aikoinaan määrännyt.


title: Sisterssiläiset

text: Vähitellen liike alkoi uudelleen voittaa alaa Euroopassa, mutta se ei levinnyt laajemmalle ennen kuin Napoléonin tappion jälkeen vuonna 1815. Järjestön ensimmäinen uusi yleiskokous pidettiin Roomassa vuonna 1869. Vuonna 1891 valittiin järjestölle kenraaliapotti. Hänen tunnetaan arvonimellä Sisterssiläinen sääntökunnan puheenjohtaja.


title: Sisterssiläiset

text: Ranskassa trappistit kokoontuviat yhteen vuonna 1892 nimellä: «Cisterciens réformés de Notre-Dame de la Trappe ». Vuodesta 1898 alkaen sääntökunnan yleishallinto on pidetty Cïteaux’ssa, joka saatiin takaisin sääntökunnalla hivenen ennen vuotta 1892. Sääntökunnan puheenjohtajan sijaintipaikka on Rooma. Vuonna 1902 trappistit muuttivat nimensä reformoiduksi sisterssiläissääntökunnaksi.


title: Sisterssiläiset

text:
Sääntökunnan päätöksen mukaan kaikki sisterssiläisluostarit on omistettu "Taivaiden kuningattarelle". Tämän päätöksen mukaisesti jokaisen luostarin nimeen liitetään "Neitsyt Marian ... luostari".Nämä belgialaiset luostarit ovat erikoistuneet oluen panemiseen ja tuottavat trappistioluita.Virossa oli kaksi sisterssiläisjärjestön miesluostaria ja kolme nunnaluostaria. Padisen lisäksi Kärknassa, itäisessä Virossa sijaitsi miesluostari.
Nunnaluostarit sijaitsivat Tallinnassa, Lihulassa ja Tartossa. Tallinnan luostarin kirkko oli P.Mikaelin kirkko, Kärknan ja Padisen kirkot olivat Marialle pyhitetyt. Sisterssiläisluostareista vain Mikaelin luostari Tallinnassa on edelleen käytössä, mm ruotsinkielisen seurakunnan kirkkona. Tarton luostarin tarkkaa sijaintia ei tiedetä. Muut ovat arkeologisia raunioita.


title: Etelä-Libanonin armeija

text: Etelä-Libanonin armeija eli Vapaan Libanonin armeija (, , ) oli Israelin rahoittama palkka-armeija tai kodinturvajoukko, jonka tehtävänä on ollut toisaalta estää shiiamuslimien Amal-taistelujärjestöä ja palestiinalaisia hyökkäämästä Israeliin ja toisaalta puolustaa paikallisia kyliä. SLA:ta ei ole koskaan tunnustettu kansainvälisesti viralliseksi armeijaksi, minkä vuoksi Yhdistyneet kansakunnatkin on käyttänyt siitä nimitystä ”"de facto forces"” eli tosiasiassa olevat joukot. Niiden pääpaikkana oli Marjayoun.


title: Etelä-Libanonin armeija

text: Etelä-Libanonin armeija nousi Suomessa uutisotsikoihin kesäkuussa 1985 sen kaapattua 25 UNIFIL-rauhanturvaoperaatioon osallistunutta suomalaissotilasta. Vangittujen joukossa oli suomalaispataljoonan komentaja eversti Venni Hakala. Kaappaus sai alkunsa suomalaisten suorittamasta valehyökkäyksestä ja vangitsemiseksi naamioidusta operaatiosta, jolla he yrittivät pelastaa 11 SLA:sta Amal-järjestön riveihin loikannutta taistelijaa. SLA vaati loikkareiden palauttamista uhaten muussa tapauksessa ampua suomalaiset panttivankinsa, joista pääosa siirrettiin SLA:n päämajaan Marjayouniin. Israel syytti suomalaisia puolueellisuudesta, mutta YK:n tutkimuskomission mukaan suomalaiset olivat toimineet täysin oikein. Suomalaiset vapautettiin lopulta tiiviiden neuvottelujen tuloksena viikon kestäneen vankeuden jälkeen. Neuvotteluihin osallistuivat Israelin pää- ja ulkoministerit sekä YK:n silloinen apulaispääsihteeri Brian Urquhart.


title: Custódio Castelo

text: Custódio Castelo (s. 1966) on portugalilainen kitaristi ja lauluntekijä. Hän opiskeli klassista kitaraa ja sävellystä Lissabonissa.


title: Custódio Castelo

text: Castelo on toiminut säestäjänä useille fadolaulajille, kuten Cristina Brancolle ja Marizalle. Hänen ensimmäinen sooloalbuminsa oli "Tempus" (2003). Castelo on esiintynyt useilla kansainvälisillä festivaaleilla mm. Belo Horizontessa, Philadelphiassa, Perthissä ja Rabatissa .


title: Elias Murr

text: Elias Murr () (s. 1962 Bteghrine) on Libanonin puolustusministeri ja varapääministeri, joka on toiminut aikaisemmin myös Libanonin sisäministerinä. Hän on ortodoksi, ja hänen on katsottu kuuluvan syyrialaismielisiin libanonilaispoliitikkoihin, vaikkakin tällä hetkellä hän on Syyrian kiivasti vastustaman Fuad Sinioran hallituksen jäsen. Monet syyriamieliset pitävät häntä petturina, koska hän ei eronnut hallituksesta Syyrian ja Hizbollahin niin käskiessä. Hän on Libanonin entisen varapääministeri ja sisäministeri Michel Murrin poika sekä Libanonin entisen presidentin Émile Lahoudin vävy.


title: Elias Murr

text: Murr haavoittui pommi-iskussa 12. heinäkuuta 2005 Antelias-nimisessä kaupungissa. Poliisin mukaan iskussa kuoli yksi ja haavoittui tusina ihmistä. Hän syytti iskusta Syyriaa.


title: Pinnan alla

text: Pinnan alla () on yhdysvaltalainen seikkailuelokuva, joka valmistui vuonna 2005. Elokuvan ohjasi John Stockwell.


title: Pinnan alla

text: Bahamalla asuvat Jared Cole (Walker) ja Samantha "Sam" Nicholson (Alba) tekevät ylimääräisiä töitä rahoittaakseen intohimonsa – sukeltamisen. Jaredin veli Bryce (Caan) ja tämän tyttöystävä Amanda (Scott) tulevat vierailulle, ja nelikko löytää sattumalta laivan hylyn sukellusretkellä. Laivan hylyn huhutaan sisältävän arvokasta lastia.


title: Pinnan alla

text: He uskovat toiveidensa täyttyneen ja päättävät lähteä tutkimaan hylkyä. Tutkiessaan hylkyä he sattumalta törmäävät pudonneen lentokoneen jäännöksiin, mistä löytyy valtavat määrät kokaiinia. Kun paikallinen huumeparoni saa kuulla kätkönsä löytyneen, vaikeudet alkavat.


title: Haulitauti

text: Haulitauti ("Stigmina carpophila") on hedelmäpuiden tarttuva sienitauti. Se leviää itiöiden avulla roiskeveden tai sateen mukana. Tauti vaikuttaa erityisesti kirsikka- ja luumupuihin.


title: Haulitauti

text: Sieni turmelee lehden solukkoa pyöreinä laikkuina. Solukko värjäytyy punaiseksi, kuivuu ja varisee. Lehtiin syntyy pyöreitä reikiä. Hedelmissä on tummanruskeita, sisäänuponneita laikkuja. Itiöt talvehtivat varsiin saastuttamissaan kuoliolaikuissa.


title: Haulitauti

text: Taudin seurauksena puun yhteyttäminen heikkenee ja sato alenee.


title: Hapaks legomenon

text: Hapaks legomenon (, ”vain kerran sanottu”, monikossa "hapaks legomena") () on sana, joka tunnetaan kirjallisista lähteistä ainoastaan kerran, joko kyseisessä kielessä, yhden kirjailijan teoksissa tai yhdessä tekstissä. Kahdesti tunnettua sanaa kutsutaan nimellä "dis legomenon", kolmesti tunnettua nimellä "tris legomenon" ja neljästi tunnettua nimellä "tetrakis legomenon". Tämän jälkeen erityistä nimitystä käytetään harvemmin.


title: Hapaks legomenon

text: Termi on ollut suosittu erityisesti raamatuntutkijoiden keskuudessa. Eksegetiikassa termillä tarkoitetaan sitä, että sana esiintyy vain kerran koko Raamatussa tai kapeammin vain kerran Uudessa testamentissa. Jos jotkut sanat esiintyvät jonkun kirjailijan tuotannossa vain kerran, sitä pidetään usein osoituksena hänen sanavarastonsa laajuudesta, mitä voidaan käyttää apuna pääteltäessä kirjoituksen aitoutta.


title: Hellhammer (yhtye)

text: Hellhammer oli sveitsiläinen black metal -yhtye, joka perustettiin vuonna 1982 (tällöin nimenä oli vielä Hammerhead). Yhtye kuuluu tärkeimpiin black metalin edelläkävijöihin. Yhtye julkaisi ensimmäisen EP:nsä, "Apocalyptic Raids"in, vuonna 1984 ja hajosi samana vuonna. Syynä hajoamiseen oli lähinnä se, että mediassa kaikki Hellhammerin julkaisut saivat todella huonoja arvioita ja koko yhtyettä väitettiin muun muassa amatöörimäiseksi. Heti hajoamisvuonna Tom G. Warrior (laulaja-kitaristi) ja Martin Eric Ain (basisti) perustivat yhtyeen Celtic Frost, joka on myös tärkeimpiä black metalin edelläkävijöitä.


title: Route de la Baie James

text: Route de la Baie James () on maantie Québecin länsiosissa Kanadassa. Tie kulkee Kanadan kilven lähes asumattomien erämaiden poikki Jamesinlahden itärannan suuntaisena. Yleiselle liikenteelle avatun tieosuuden pituus on 620 kilometriä, ja se on jatke Québec route 109 -maantielle. Tie alkaa Matagamista ja päättyy Radissoniin.


title: Route de la Baie James

text: Tie on koko matkaltaan päällystetty, hyvin hoidettu ja se on avoinna liikenteelle koko vuoden ajan. Vuodesta 2002 lähtien tietä ei ole enää määritelty yhdeksi provinssin valtateistä. Jamesinlahdelle johtava tie on tärkeä yhteyslenkki alueen matkailulle. Tieltä haarautuvat sekä Route Transtaïga että Route du Nord.


title: Route de la Baie James

text: Tien varrella ei ole asutuskeskuksia, lukuun ottamatta huoltoasemaa, joka sijaitsee 381 kilometrin päässä Matagamista. Huoltoasema sekä sen yhteydessä sijaitseva kahvila ja yömajoitus ovat avoinna matkailijoille 24 tuntia vuorokaudessa joka päivä.


title: Route de la Baie James

text: Koska tie kulkee eristyksissä olevien asumattomien seutujen halki, on Matagamin pohjoispuolella rekisteritoimisto, jossa tienkäyttäjien on ilmoittauduttava. Toimisto on aina auki, ja se toimii myös tienvarren matkailuneuvontana. Turvallisuussyistä tien varrella on kuusi hätäpuhelinta, joilla saa yhteyden rekisteritoimistoon.


title: Ruusunmarja

text: Ruusunmarja (myös ruusunkiulukka) on ruusun epähedelmä. Sen väri vaihtelee yleensä oranssista punaiseen mutta voi olla joissain lajeissa tummempikin. Joidenkin ruusulajien, etenkin koiranruusun ("Rosa canina"), kiulukoita on käytetty C-vitamiinin lähteenä. Usein ruusunmarjoista tehdään teetä. Niistä voidaan puristaa myös öljyä tai valmistaa erilaisia elintarvikkeita, kuten hilloa, hyytelöä tai marmeladia. Ruusunmarjakeitto on erityisesti Ruotsissa suosittu ruokalaji.


title: Ruusunmarja

text: Ruusunmarjassa on runsaasti C-vitamiinia, jopa 1 700–2 000 mg 100 grammassa kuivattua tuotetta. Lisäksi se sisältää A- ja E-vitamiineja sekä antioksidantteja. Ruusunmarjaa on myös käytetty ehkäisemään virtsatien tulehdusta ja hoitokeinona päänsärkyyn ja pahoinvointiin. Ruusunmarjaöljyä käytetään usein ulkoisesti parantamaan ihoa. Ruusunmarjaa käytetään myös nivelvaivojen hoitoon.


title: Ruusunmarja

text: Toisen maailmansodan aikana brittiläiset koululapset määrättiin keräämään ruusunmarjoja, joista sitten valmistettiin runsaasti C-vitamiinia sisältävää siirappia, joka korvasi tuontihedelmät appelsiinit. Saksalaiset olivat tuolloin Atlantin taistelun aikana saartaneet Britannian.


title: Tres Hombres

text: Tres Hombres on ZZ Top -yhtyeen kolmas albumi. Se äänitettiin Memphisissä ja julkaistiin heinäkuussa 1973. Levy-yhtiö oli London Records ja tuottaja Bill Ham.


title: Tres Hombres

text: "Tres Hombres" pääsi ilmestyessään Yhdysvaltain top 10 -listalle, ja kappale ”La Grange” pääsi singlelistoilla 41. sijalle. Albumi pääsi vuonna 2003 498. sijalle "Rolling Stonen" kaikkien aikojen 500 parhaan albumin listalla. Levystä julkaistiin vuonna 2006 uusi versio, jolla oli myös kolme liveversiota bonuskappaleina.


title: Tres Hombres

text: Albumista tehtiin 1980-luvulla CD-miksaus, joka syrjäytti vuoden 1973 alkuperäismiksauksen yli kahdeksikymmeneksi vuodeksi. Vuonna 2006 julkaistu uusi versio oli ensimmäinen CD-versio, jossa kappaleet olivat alkuperäismiksauksessaan.


title: Tres Hombres

text: Albumin aloittaa ”Waitin’ for the Bus”, joka edustaa yhtyeelle tyypillistä blues rockia. Kappale on liitetty yhteen seuraavan kappaleen, hidastempoisemman ”Jesus Just Left Chicagon” kanssa. Näistä kummastakin muodostui tärkeä osa yhtyeen konsertti-ohjelmistoa. Kuten alkuperäisellä albumilla, myös konserteissa kappaleet on soitettu peräkkäin..


title: Tres Hombres

text:
A-puoli
B-puoli


title: La Grande Rivièren lentoasema

text: La Grande Rivièren lentoasema sijaitsee noin 30 kilometrin päässä Radissonin kaupungista Québecissä, Kanadassa, Route de la Baie James -maantien varrella. Se palvelee pääasiassa Hydro-Québecin työntekijäkuljetuksia sekä Radissonin asukkaita, ja sieltä on lentoyhteydet Québecin suurimpiin kaupunkeihin. Kenttä on nimetty läheisen La Grande -joen mukaan.


title: La Grande Rivièren lentoasema

text: Lentoasemalla on yksi asfalttipintainen kiitotie, jonka pituus on 1 981 metriä.


title: La Grande Rivièren lentoasema

text: Alueella on myös kaksi muuta saman nimistä, joen mukaan nimettyä lentoasemaa: La Grande-3 sekä La Grande-4.


title: Virkamies

text: Virkamies on Suomessa valtion tai evankelis-luterilaisen kirkon palveluksessa oleva siviili- tai sotilashenkilö. Virkamies ei ole työsopimussuhteessa, vaan hänen palvelussuhteestaan käytetään nimitystä virkasuhde.


title: Virkamies

text: Valtion viroissa olevia henkilöitä kutsutaan virkamiehiksi valtion virkamieslain mukaan. Virkamiesten työtehtävissä tekemistä lain vastaisesta menettelystä voi kannella oikeuskanslerille tai eduskunnan oikeusasiamiehelle.


title: Virkamies

text: Valtion budjettitalouden virkamiehiä oli noin 66 000 ja evankelis-luterilaisen kirkon virkamiehiä noin 9 000 vuonna 2016. Ortodoksisella kirkolla ei ole vuodesta 2007 alkaen ollut virkasuhteita.


title: Virkamies

text: Valtion ja evankelis-luterilaisen kirkon tehtävissä on myös työsopimussuhteisia henkilöitä, työntekijöitä. Kuntien viroissa toimivia henkilöitä kutsutaan viranhaltijoiksi kunnallisesta viranhaltijasta annetun lain mukaisesti.


title: Virkamies

text: Virkamiehet toimivat julkishallinnossa esimerkiksi ministeriöissä ja valtion eri virastoissa. Viran hoito on julkisen vallan käyttöä. Aiemmin Suomessa oli ylimääräisiä virkamiehiä, jotka hoitivat vakinaisen virkamiehen tehtäviä tai olivat tämän avustajia. Heidän oikeusasemansa järjestettiin ylimääräisasetuksella (asetus 755/1949), joka oli voimassa vuoteen 1987.


title: Virkamies

text: Suomen säädöskielen mies-loppuiset ilmaukset, kuten virkamies, ovat enimmäkseen peräisin ruotsista. Ministeriöt päättävät valmistelemiensa lakien ilmauksista itsenäisesti. Kielitoimisto voi esittää niistä suosituksia.


title: Virkamies

text: Valtion virkamiesten määrää ovat vähentäneet valtion liikelaitosten perustaminen 1990 ja vuoden 2010 yliopistouudistus, joka erotti yliopistot valtion budjettitaloudesta. Valtion budjettitalouden piirissä työskenteli yhteensä virka- ja työsuhteissa vajaat 74 000 henkilöä vuoden 2015 lopussa, joista noin 67 000 oli virkasuhteessa ja 7 000 työsuhteessa.


title: Virkamies

text: Valtion henkilöstöstä 41 prosenttia työskenteli turvallisuustoiminnan toimialoilla (Puolustusvoimat, Poliisi, Rajavartiolaitos, Rikosseuraamuslaitos) vuonna 2016.


title: Virkamies

text: Virkamies on erityisessä suhteessa kansalaiseen. Tässä palvelussuhteessa hänen tulee noudattaa virkamiesetiikkaa (ks. etiikka) eli sitoutua tiettyihin arvoihin ja periaatteisiin. Suomessa viranomaisen, yksittäisen viraston ja virkamiehen on julkisen vallan käyttäjänä täytettävä toiminnassaan muun muassa puolueettomuuden, riippumattomuuden ja tasapuolisuuden vaatimukset.


title: Nils Ferlin

text: Nils Johan Einar Ferlin (s. 11. joulukuuta 1898 Karlstad – k. 21. lokakuuta 1961 Tukholma) oli suosittu ruotsalainen runoilija. Hänen runojaan on sävelletty lauluiksi, ja niitä ovat levyttäneet mm Hootenanny Singers ja Thorstein Bergman. Suomeksi Ferlinin runoja on laulanut levylle Pauli Virta Aappo I Piipon käännöksinä. Runoja sävyttää paitsi huumori, myös kirpeä pessimismi. Ferlin on runoissaan aina vähäosaisen puolella ja pilkkaa poroporvarillisuutta.


title: Nils Ferlin

text: Ferlin asui pitkään Tukholmassa Norrmalmin kaupunginosassa alueella, jota tuolloin kutsuttiin nimellä Klara. Tukholman keskustassa on Ferlinin patsas.


title: Nils Ferlin

text: Ferliinn muistoksi on perustettu Ferlinpriset, jonka myöntää ruotsinkieliselle runoudelle Nils Ferlin-Sällskapet. Palkinnon ovat saaneet muun muassa Bo Carpelan 1981, Solveig von Schoultz 1988, Ralf Parland 1989, Eeva Kilpi 2007. Lisäksi seura myöntää Trubadurpriset-nimistä palkintoa, jonka on saanut muun muassa Barbara Helsingius 1994.


title: Edgar Atheling

text: Edgar Atheling ("Edgar Ætheling", noin 1051 – noin 1126 ) oli valittu, muttei koskaan kruunattu Englannin kuningas vuonna 1066. Hän syntyi Unkarissa (tai Kiovassa) ja tunnetaan myös nimellä Edgar Lainsuojaton. Anglosaksinen termi "aetheling" ("Æþeling") tarkoittaa kuninkaan poikaa. Witenagemot valitsi Edgarin kuninkaaksi Harald Godwininpojan kuoltua Hastingsin taistelussa 14. lokakuuta 1066. Edgaria ei koskaan ehditty kruunata vaan hän antautui Vilhelm Valloittajalle noin kahdeksan viikkoa myöhemmin. Tapahtumien aikaan Edgar oli hyvin nuori, mahdollisesti jopa noin 10-vuotias. Hän oli viimeinen kuninkaaksi julistettu Wessex-suvun anglosaksi. Tämän jälkeen Englannissa alkoi normannien valtakausi.


title: Edgar Atheling

text: Edgar oli Edvard Maanpakolaisen ainoa poika ja kuningas Edmund Rautakyljen pojanpoika ja näin ollen mahdollinen perijä kruunulle. Isä ja poika palasivat maanpaosta Englantiin luultavasti alkuvuonna 1057. Edvardin kuoltua 19. huhtikuuta 1057 kuningas Edvard Tunnustaja valitsi Edgarin kruununperilliseksi ja antoi tälle tätä merkitsevän nimen Atheling (latinaksi Clito). Edgar sekä hänen siskonsa Margaret (myöhempi Skotlannin Pyhä Margaret) ja Cristina tuotiin Edvardin hoviin. Tammikuussa 1066 kuninkaan kuoltua Edgar oli kuitenkin liian nuori puolustamaan maata hyökkääjiä vastaan ja Harald Godwininpojasta tuli kuningas. Edgarin valinta Haraldin kuoleman jälkeen oli vain symbolinen vastarinnan osoitus maahantunkeutuneita normannihyökkääjiä vastaan. Edgar nojautui pääosin arkkipiispa Stigandin sekä Mercian ja Northumbrian jaarlien tukeen ja kun tämä tuki heikentyi Edgar joutui antautumaan Vilhelmille Berkhamstedissa joko marraskuun lopulla tai joulukuun alussa 1066.